NAFI SENGAJA REKA CERITA - ISTERI AMMAR ALFIAN TAYANG BUKTI PERBUALAN WHATSAPP

"Jangan sesekali memutar belit permohonan maaf saya sehingga saya kelihatan seperti penipu. Saya takkan berdiam diri sementara penipu itu cuba untuk memanipulasi keadaan dengan menjadikan saya seperti penipu. Saya memohon maaf atas tindakan saya yang kurang rasional kerana mengutamakan bayi dalam kandungan dan kasihankan kamu.

"Apa yang saya katakan bukan fitnah. Jangan sekali-kali membuatkan saya kelihatan seperti penipu hanya kerana kamu tidak boleh berterus terang. Saya tidak memerlukan kamu untuk memaafkan saya, sebaliknya kamu perlu bimbang bagaimana cara untuk memaafkan diri.

"Inilah insan penakut yang terperangkap dalam penipuan sendiri. Tolong berhenti bersikap seperti kamu mangsa keadaan," demikian tulis isteri kepada pelakon Ammar Alfian, Nelissa Nezam menerusi InstaStory malam semalam.

Nelissa tampil mendedahkan bukti perbualan WhatsApps bersama suaminya sekali gus menafikan dia sengaja menabur fitnah. Jelas Nelissa, Ammar telah sengaja memutar belitkan kenyataannya hingga menampakkan dirinya seolah-olah mereka-reka cerita tentang kecurangan suami sendiri.

Klik untuk gambar besar

Menerusi perbualan WhatsApp antara Ammar dan Nelissa, pelakon filem 'Paskal' itu mengaku menipu dan memohon maaf kerana tidak berterus terang dari awal.

Selain mengaku kesalahannya, Ammar juga dikatakan memberikan alasan merahsiakan hubungan sulitnya kerana enggan memanjangkan kemelut rumah tangga mereka. Ammar sebelum itu memberikan kenyataan kepada media berbahasa Inggeris dengan mendakwa tuduhan terhadapnya adalah fitnah dan Nelissa sudah memohon maaf.

Isnin lalu, Nelissa tampil mendedahkan kisah kecurangan suaminya ketika dia hamil enam bulan kepada khalayak umum menerusi sebuah entri di Instagram. Nelissa turut menyertakan foto alat penguji kehamilan dan tanda pagar #singlemother (ibu tunggal) dalam entri yang sama.

Ammar bagaimanapun memilih untuk berdiam diri dan memaklumkan isterinya telah membuat permohonan maaf ekoran tindakannya itu. Pasangan itu mendirikan rumah tangga pada 6 Mac 2016 dan sedang menantikan kelahiran cahaya mata sulung mereka.

www.myartis.com / Sumber: Astro Gempak & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - KANDUNGAN SHARIFAH SAKINAH ALAMI KEGUGURAN

Belum ada rezeki!

Demikian halnya dengan Sharifah Sakinah yang mengalami keguguran baru-baru ini. Bagaimanapun Sakinah dan suaminya redha dengan ketentuan Ilahi dan menganggap bahawa mungkin tiada rezeki lagi untuk mereka memiliki anak.

"Saya mendapat tahu mengenai keguguran ini sekitar dua minggu lalu. Kandungan itu sendiri masih pada peringkat awal. Bagaimanapun, saya menerima ketentuan ini dengan redha. Suami, Aliff Adha turut berperasaan sama.

"Bagaimanapun, saya menerima ketentuan ini dengan reda. Suami (Aliff Adha) turut berperasaan sama," kata Sakinah sambil memberitahu, doktor memaklumkan tiada apa yang perlu dibimbangkan ekoran insiden berkenaan.

Sakinah atau nama sebenarnya Sharifah Nurul Sakinah Syed Abu Bakar Al-Khaired berkata walaupun bayi terbabit dipinjamkan kepadanya untuk tempoh yang singkat, ia sudah cukup untuk meninggalkan memori indah kepadanya.

Sebelum ini, Sakinah pernah mengeluarkan kenyataan bahawa dirinya masih belum bersedia untuk menimang cahaya mata kerana ingin meneruskan pengajian di dalam kursus kecerdasan di luar negara.

Namun, tambahnya jika sudah ditakdirkan mereka mendapat anak dalam masa yang terdekat, beliau terima dengan hati terbuka.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL-FATIHAH - ISTERI ZUL FENOMENA KEMBALI KE RAHMATULLAH AKIBAT WABAK

Takziah kami ucapkan kepada pemain gitar kumpulan rock Fenomena iaitu Zul atas pemergian isterinya yang meninggal dunia akibat Covid-19.

"Isteri tiada pesan apa-apa. Dia cuma beritahu dia nak balik rumah," kata Zul dalam nada sebak apabila mengulas kematian isterinya.

Zul atau nama sebenarnya Zul Iskandar Shah, terlebih dahulu memaklumkan berita pemergian isterinya menerusi hantaran di Facebooknya.

"Isteri saya Norhadziah binti Ismawi (Gee Ismawi) telah kembali ke Rahmatullah pada jam 9.20 malam 21/9/21, akibat Covid-19 setelah 26 hari bertarung nyawa. Terima kasih kepada Allah, saya reda pemergian isteri saya. Al-Fatihah," tulisnya.

Zul ketika dihubungi berkata, isterinya dimasukkan ke Hospital Serdang pada 25 Ogos lalu selepas mengalami demam dan hilang deria bau: "Arwah isteri sepatutnya ambil vaksin secara 'walk in', tapi tiga hari sebelum pergi dia mengalami demam sehingga tidak larat nak bangun.

"Hari ketiganya dah okey, tapi dia mengadu hilang deria bau. Saya bawa ke klinik dan doktor sahkan dia positif. Kami sekeluarga kemudian pergi ke Pusat Penilaian Covid-19 (CAC) dan dipakaikan gelang.

"Namun, isteri kemudian terpaksa ditahan kerana bacaan oksigennya berada pada paras 80 lebih," ujarnya lagi yang memaklumkan Norhadziah kemudian dibawa ke Hospital Serdang untuk bantuan oksigen.

"Masuk hari ketujuh, doktor kata nak tidurkan isteri kerana paras oksigen menurun semula. Katanya itu lebih baik kerana isteri muda lagi, umur 41 tahun. Kata doktor, takkan nak tunggu bacaan oksigen isteri dah 40 baru nak intubasi.

"Akhirnya isteri tetap tidak dapat diselamatkan apabila meninggal malam tadi. Namun, sebelum ditidurkan doktor dapati ada darah beku dalam paru-paru. Doktor turut beritahu paru-parunya bocor. Angin dalam badan banyak dan jadi macam bengkak air," jelasnya.

Zul berkata, bagaimanapun doktor memaklumkan perkembangan terbaharu isterinya semalam semuanya okey: "Jantung, hati dan buah pinggang semua tiada masalah. Cuma, doktor beritahu oksigen dalam darah tiba-tiba merosot sampai 70.

"Anak-anak kami yang berusia 11 tahun, 10 tahun, enam tahun dan setahun tiga bulan sudah saya beritahu mengenai kematian ibu mereka. Jenazah isteri boleh dikebumikan secara normal kerana doktor sahkan tiada Covid selepas lebih 21 hari. Saya kini dalam proses menuntut jenazah untuk dikebumikan di Taman Zamrud, Seremban hari ini juga," kongsinya lagi.

Fenomena yang dianggotai oleh Kamal (vokal), Zul (gitar), Sam (gitar), Eka (bass) dan Epit (drum) pernah bergelar juara pertandingan Rentak Juara – Rythm of Champion terbitan RTM.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH CERAI TALAK SATU - MARISSA YASMIN KINI JANDA

Kalau sudah tersurat sampai di sini jodohnya, tiada apa yang dapat kita lakukan!

Demikian halnya dengan pelakon Marissa Yasmin Yaacob, 38, yang sah bercerai talak satu dengan suaminya, Muhamad Muhzir Mohd Zainuddin, 48, di Mahkamah Rendah Syariah Shah Alam, hari ini.

Difahamkan, bekas suami Marissa melafazkan talak itu di hadapan Hakim Syarie Mohd Hisyam Zakaria.

Pada prosiding itu, Muhamad Muhzir selaku plaintif diwakili peguam Jamal Mohd Lokman manakala Marissa diwakili peguam Musa Awang.

Muhamad Muhzir selaku plaintif memfailkan permohonan cerai itu pada 27 November tahun lalu mengikut Seksyen 47 Enakmen Undang-Undang Keluarga Islam Selangor 2003.

Marissa dan Muhzir mendirikan rumahtangga mereka pada 2010 namun mereka tidak mempunyai anak.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NAFI ASYRAFF PUNCA - ELFIRA BERANG IBU DITUDUH MAHU 'BERDUIT'

Enggan mendedahkan sebab membuat keputusan untuk putus tunang membuatkan netizen terus mencetuskan spekulasi mengenai punca pelakon Elfira Loy dan penyanyi Sufian Suhaimi berpisah.

Baru-baru ini, timbul dakwaan mengatakan hubungan antara Elfira dan Sufian berakhir kerana wujudnya orang ketiga.

Bagaimanapun, Elfira menerusi akaun Instagramnya menafikan dakwaan jejaka bernama Asyraff Mazlan adalah punca putusnya pertunagannya dengan Sufian.

Klik untuk gambar besar

Dalam masa sama, Elfira juga berang dengan tuduhan yang mengaitkan ibunya mahukan seorang menantu yang berduit. Beliau juga sudah bosan dengan sikap manusia yang sering ingin menimbulkan fitnah.

Gosip percintaan antara Elfira dan Asyraff mula diperkatakan selepas jejaka itu memuatnaik foto bersama Elfira ketika mengerjakan ibadah umrah pada awal bulan lalu.

Ramai yang membuat andaian bahawa mereka pergi berdua sahaja dan mengatakan Asyraff seorang usahawan adalah kekasih baru Elfira.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


INSIDEN ZAHIRAH HAMPIR DICULIK - PIHAK THE CURVE NAFI BERLAKU

Zul Ariffin sebelum ini memuat naik status di twitter iaitu menasihati kaum wanita supaya berhati-hati selepas teman tapi mesranya, Zahirah MacWilson hampir diculik di pusat The Curve, Damansara.

Klik gambar untuk size besar

Bercerita mengenai kejadian tersebut, Zahirah MacWilson mengakui dirinya kini trauma selepas hampir-hampir diculik. Malah Zahirah juga sudah membuat laporan polis tentang kejadian tersebut.

"Ya, kejadian buruk itu berlaku petang semalam (Rabu) di parking The Curve ketika hendak pulang, ketika itu saya bersendirian. Tapi saya tidak mahu cerita bagaimana ia berlaku cukuplah saya katakan agar kaum wanita supaya lebih berhati-hati ketika berada di tempat parking dan kunci pintu ketika sudah berada di dalam kereta.

"Saya tidak tahu apa niat sebenar penjenayah itu, namun saya pasti ia bukan kerana saya seorang artis, ia boleh berlaku kepada wanita lain juga. Sudah tentu selepas kejadian itu perasaan saya sangat takut dan trauma tapi Alhamdulillah pagi ini sudah kurang sedikit," ujar Zahirah dipetik sebagai berkata.

Tapi baru-baru ini, pihak The Curve melalui satu pertanyaan di laman Facebook mereka menafikan berlakunya insiden culik seperti yang didakwa.

Menurut komen yang ditinggalkan oleh pemilik akaun tersebut, pihak pengurusan The Curve telah pun membuat pemeriksaan CCTV yang terperinci dan tidak menjumpai sebarang bukti.
Malah laporan polis juga tiada. Kenyataan pengurusan The Curve ini dilakukan selepas seorang insan bertanya kesahihan insiden ini.

Pastinya Zahirah dan juga Zul mempunyai penjelasan sendiri terhadap apa yang terjadi kelmarin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU TAMPIL SEKSI: "ADA MARUAH, MAHU JADI DIRI SENDIRI" - TASHA SHILA

"Saya tidak mahu melakukannya hanya kerana takut dengan umpat keji manusia sedangkan hati tidak ikhlas. Berikan saya masa kerana saya juga ingin berubah.

"Jangan sewenang-wenangnya menjatuhkan hukuman hanya kerana saya suka tampil seksi. Mungkin dulu saya suka mencetuskan kontroversi, tetapi saya juga ada maruah dan harga diri. Saya bukan budak-budak lagi.

"Saya bukan manusia hipokrit dan hanya mahu menjadi diri sendiri. Saya tidak rasa pakaian yang digayakan itu keterlaluan seolah-olah sengaja mencari perhatian umum," kata pelakon Tasha Shila, 31, yang kecewa dengan tuduhan sebegitu.

Kontroversi Tasha memuatnaik foto seksi menampakkan bahagian belakang badan dan memakai seluar pendek seksi menjadi bualan hangat netizen.

Klik untuk gambar besar

Ada yang mendakwa pelakon itu cuba meraih publisiti murahan dan sudah lupa pada janjinya untuk berubah ke arah yang lebih baik.

Dalam pada itu, Tasha akui sudah lali dengan kecaman netizen dan tidak mahu terlalu ambil pusing dengan segala komen negatif yang dilemparkan kepada dirinya.

"Bagi yang mengenali, mereka tahu cara pemakaian yang saya selesa. Gambar itu diambil ketika saya bersama ibu dan adik bercuti di Pulau Langkawi dan Koh Lipe, Thailand.

"Saya tidak boleh elak dikecam netizen. Saya sudah lali kerana mulut tempayan boleh ditutup, tetapi tidak mulut manusia," katanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'GERAK KHAS THE FINALE' BAKAL DITAYANGKAN DI TV3 SETELAH 21 TAHUN DI RTM

Drama siri popular 'Gerak Khas' merupakan drama televisyen kepolisan terbitan Skop Production dengan kerjasama Polis Diraja Malaysia. Ia telah menjadikan siri televisyen ini sebagai antara pilihan utama rakyat Malaysia. Malahan siri Gerak Khas ini juga pernah diadaptasi dalam bentuk filem pada tahun 2001, 2002 dan 2005.

'Gerak Khas' memaparkan pelbagai kisah dan kes jenayah seperti penculikan, penyeludupan, pembunuhan, rompakan, dadah dan sebagainya, ia telah menjadikan siri televisyen ini sebagai antara pilihan utama rakyat Malaysia. Malahan siri Gerak Khas ini juga pernah diadaptasi dalam bentuk filem pada tahun 2001, 2002 dan 2005.

Antara barisan pelakon asal yang pernah membintangi siri 'Gerak Khas' ini adalah Datuk Yusof Haslam, A. Galak, Farid Amirul, Deen Maidin, AC Mizal dan Abby Abadi. Kini ia turut dibintangi oleh Norman Hakim, C. Kumaresan, Salina Saibi, Zul Ariffin, Sheera Iskandar, Erra Fazira dan ramai lagi.

Klik untuk gambar besar

Pencapaian paling bermakna buat Skop Production adalah ketika siri 'Gerak Khas' yang mula bersiaran di Radio Televisyen Malaysia (RTM) sejak 5 April 1999 itu diberikan pengiktirafan oleh The Malaysia Book of Records sebagai "Siri Drama Yang Paling Lama Bersiaran" pada tahun 2009.

Kini setelah 21 tahun bersiaran di RTM TV2, 'Gerak Khas The Finale' akan mula ditayangkan di TV3 pula mulai 4 Disember 2020, setiap Jumaat dan Sabtu jam 10.30 malam.

Perkongsian tersebut membuatkan netizen terkejut dan tertanya-tanya kenapa siri akhir 'Gerak Khas' ditayangkan di TV3 sedangkan sudah berpuluh tahun ditayangkan di RTM.

Malah, ada juga yang tidak sabar mahu menyaksikan pengakhiran siri ini yang seperti tiada penghujungnya. Tidak hanya itu, para netizen juga mengharapkan kemunculan sarjan 'misai' dan juga inspektor Mazlan.

Bagi anda peminat drama siri ini, jangan terlepas menontonnya.

www.myartis.com / Sumber: Beautifulnara, Lagenda Press & Vocket

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERLAKON DRAMA - PUTERI BALQIS TARIK DIRI SAAT AKHIR... A. AIDA TERKEJUT

Ada netizen yang mendakwa, pengambilan Puteri Balqis untuk berlakon drama berjudul 'Tiada Galang Ganti' terbitan Datuk A. Aida hanya sekadar mengambil kesempatan untuk melariskan drama tersebut ketika adik Balqis dilanda derita.

Malah ada berkata, mengapa orang sakit disuruh berlakon? Bukankah elok diberi bantuan secara terus sahaja untuk mengelakkan pelbagai masalah dan kontroversi?

Itu kata netizen, namun menurut Datuk A.Aida, pula, kesempitan hidup yang ditanggung Puteri Balqis membuat hatinya terbuka untuk menawarkan pelakon itu membintangi telefilem di bawah terbitan produksinya.

Namun entah bagaimana, Puteri Balqis menarik diri pada saat akhir daripada terbabit dalam telefilem tersebut. Ia dimaklumkan sendiri oleh ibunya, Norashikin Mohd Aziz kepada Pengurus Produksi syarikat itu pagi semalam, demikian lapor Harian Metro.

Klik untuk gambar besar

"Ikut jadual esok mereka akan menjalani penggambaran telefilem ini. Tak sangka pula dia tarik diri saat akhir

"Saya pun tidak tahu masalah sebenar mereka. Namun, inilah cabaran yang diterima syarikat produksi apabila ada pelakon tarik diri di saat-saat akhir dan kita terpaksa mencari pengganti pula," demikian respon A.Aida yang terkejut dengan keputusan itu kerana pihaknya akan memulakan penggambaran esok.

Dakwanya, pihaknya sudah menghubungi semula Balqis untuk mengetahui sebab menarik diri namun tidak dibalas.

"Saya okay dan tak jadi isu besar pun. Apa yang pasti, saya sudah cuba bantu mana yang terbaik. Apabila dia sendiri tarik diri pada saat akhir, pasti ada sesuatu yang tidak kena. Saya tidak mahu masuk campur," tambahya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KITA AKAN BERUSAHA JAGA & SAYANGI SETH SAMPAI BILA-BILA" - SHILA AMZAH UMUM SAH BERCERAI

"Alhamdulillah, case Sha dan bekas suami dah selesai tadi. Kita akan berusaha jaga dan sayangi seth sampai bila2 ❤. Terima kasih pada semua yang mendoakan 🤍," tulis penyanyi Shila Amzah yang memaklumkan rumah tangganya bersama suaminya, Haris Idraki Elias telah sampai ke titik noktah apabila mereka sah bercerai, selepas beberapa bulan tidak tinggal sebumbung.

Kata Shila, dia dan bekas suami akan berusaha untuk menjaga serta menyayangi anak tunggal mereka Seth sampai bila-bila. Perkara itu dikongsikan oleh Shila menerusi laman Instagram miliknya.

Sementara itu, menerusi satu perkongsian di Insta Story, Shila apa yang berlaku ada hikmah disebaliknya dan tiada siapa yang berkahwin mahukan perpisahan.

Klik untuk gambar besar

"Semua orang berkahwin untuk mencari kebahagiaan. Tiada yang berkahwin untuk cerai dan berpisah. Apa saja kemungkinan atau kemudaratan yang berlaku pada diri kita pasti ada hikmah," katanya.

Pada Disember tahun lalu, Shila mengejutkan ramai pihak apabila membuat pendedahan sudah dua bulan tidak tinggal sebumbung dengan suaminya dan sudah menfailkan perceraian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KITA FIKIR SAJA PERKARA POSITIF DEMI KEBAIKAN...." - LAN SOLO

Penyanyi Lan Solo telah memberi perumpamaan 'Ibarat sudah berkahwin baharu, cukup-cukuplah', ketika diminta mengulas kontroversi terbaru apabila pemain gitar kumpulan Kristal yang pernah dianggotainya, Rody, mendakwa dia menyekat mereka daripada mengikuti perkembangan di laman sosial.

Enggan memanjangkan kemelut bersama Kristal, Lan tetap meneruskan hasrat berkongsi pentas di konsert solo bersama semua bekas anggota kumpulan yang popular dengan lagu Seragam Hitam itu.

Lan atau nama sebenarnya, Razlan Mohamed Yusof mahu meletakkan noktah kepada pelbagai spekulasi dalam kalangan netizen terhadap mereka atas alasan masing-masing sudah membawa haluan sendiri.

"Usaha saya untuk menyuntik semangat bekas anggota kumpulan Kristal masih diteruskan. Mengikut perancangan, kami bakal memulakan latihan, minggu hadapan. Rasanya, tidak perlu lagi dipanjangkan kepada individu yang masih lagi menganggotai kumpulan itu.

Klik untuk gambar besar

"Ibarat sudah berkahwin baharu, mereka sudah ada vokalis gantian dan saya pula ada kerjaya solo. Kami membawa haluan berbeza dan tidak perlu diungkit kisah silam yang hanya akan mengeruhkan keadaan," katanya.

Baru-baru ini, spekulasi mengenai hubungan Lan dan kumpulan Kristal bertebaran apabila penyanyi itu mengumumkan mahu beraksi bersama bekas anggota band itu pada konsert solo di ibu negara, Mac depan.

Terkini, Rody mendakwa Lan menyekat anggota lain di Instagram lalu terputus hubungan melalui media sosial. Lan mahu semua pihak mendoakan yang terbaik buat dirinya dan kumpulan Kristal.

"Kita fikir saja perkara positif demi kebaikan kerjaya masing-masing. Saya tidak mahu lagi membuat sebarang kenyataan mengenai isu ini," ujarnya.

Mengulas perkembangan lain, Lan rancak mempromosikan single terbaru yang berjudul Twist Abang Sayang ciptaannya dengan lirik dihasilkan Rozi Sang Dewi.

"Lagu ini memaparkan dimensi berbeza apabila saya menyanyikan irama Twist. Sengaja saya hadir dengan irama ini bagi membangkitkan suasana ceria dan 'happening' pada tahun baharu.

"Moga aura positif ini dapat membangkitkan mood yang baik-baik buat kita semua. Mengambil masa lebih kurang dua bulan untuk dihasilkan, saya merancang perjalanan seni saya sepanjang 2019 dengan single ini," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK KASIHAN KAT MAK, SEPATUTNYA MAK YANG PERGI DULU" - IBU ABAM BOCEY

"Tiba-tiba isteri Abam telefon saya mengatakan Abam pengsan. Saya bergegas pulang ke rumah bersama Ali. Apabila tiba di rumah, saya menggoncang tubuh Abam berulang kali namun dia sudah tiada.

"Malah, sebaik mengetahui dia sudah tiada, berulang kali saya memegang pipinya supaya jangan tinggalkan saya, kasihankan saya. Sepatutnya mak pergi dulu dan bukan Abang (Abam), bangunlah Abang, tak kesian (kasihan) ke kat mak.

"Saya susah nak percaya pada mulanya, sebab itu saya goyang badan dia supaya bangun berulang kali namun doktor sudah mengesahkan Abam sudah tiada jam 7.15 pagi," demikian ujar ibu kepada Abam Bocey, Sabariah Arshad yang tidak menyangka anaknya itu terlebih dahulu pergi menghadap Ilahi.

Sabariah juga mengakui kehilangan Abam sangat dirasainya serta menyifatkan anaknya itu seorang yang baik dan sangat menghormati orang tua.

"Dia selalu ingatkan saya untuk makan ubat, kalau saya sakit dia yang akan susah hati. Abam memang anak yang baik, memang tak boleh lawan kebaikan dia, Ya Allah dia sangat baik," ujarnya dipetik sebagai berkata pada Harian Metro.

Klik untuk gambar besar

Terdahulu, Allahyarham Abam atau nama sebenarnya Syed Umar Mokhtar Syed Mohd Redzuan selamat dikebumikan di Tanah Perkuburan Islam Kampung Sungai Pusu, Gombak, semalam.

Jenazah tiba di tanah perkuburan itu kira-kira 7.30 petang selepas selesai dimandi, dikafan dan disembahyangkan di Masjid Gombak Utara, Gombak.

Untuk makluman, Syed Umar, 32, meninggal dunia di rumahnya di Kampung Sg Salak, Batu 10, Jalan Gombak, pagi semalam selepas mengalami demam panas selama dua hari.

Allahyarham meninggalkan seorang isteri Siti Norhidayah Mohd Ali dan seorang anak lelaki Syed Uthman Hamzah Al-Juffrey berusia lapan bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI TUNJUK BUKTI PENDAPATAN YOUTUBE RM62K - NETIZEN PERTIKAI

Semua mengetahui mengenai usahawan kosmetik, Datuk Seri Aliff Syukri yang sememangnya aktif berkongsi kehidupannya di laman YouTube. Aliff mengatakan pendapatannya begitu lumayan sehingga mencecah puluhan ribu ringgit untuk satu video. Sering mendapat jumlah tontonan tinggi meskipun ada antara penonton hanya sekadar ingin mengecam dirinya.

Baru-baru ini seorang pengguna Twitter mendedahkan jangkaan pendapatan untuk 'Youtubers' di Malaysia dimana Aliff turut termasuk dalam senarai tersebut. Aliff juga bebarapa hari lalu turut menunjukkan bukti dia meraih pendapatan sebanyak RM62,873.30 hasil daripada video isu pergaduhan bersama Datuk Seri Vida mengenai kolam ikan.

Namun, ada sesetengah netizen mempertikaikan resit yang ditunjukkan oleh Aliff, nampak pelik dan tidak seperti resit YouTube. Nampaknya semakin banyak kecaman, semakin murah rezeki Aliff. Biarlah dihimpit kontroversi, asalkan 'masyuk'.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - AKSI COMEL JIHAN MUSE DAN 'BABY BUMP' NYA

Baru-baru ini, pelakon dan pengacara Jihan Muse telah berkongsi gambar yang menunjukkan 'baby bump' yang kini sudah mencecah lima bulan dan perkara tersebut telah mencuri tumpuan pengikutnya.

Perkongsian Jihan yang juga seorang pelawak itu telah menerima banyak 'likes'. Bukan itu sahaja, malah peminatnya masing-masing cuba meneka jantina bayi Jihan.

Memang sudah jelas kelihatan 'baby bump' nya dan seri ibu mengandung selepas disahkan hamil ketika penggambaraan drama 'Biniku Ninja' di Perancis tempoh hari.

Melihat pada gambar dimuatnaik, tidak dinafikan kini Jihan kelihatan semakin menawan dan sihat dengan kandungan yang semakin membesar.

Klik untuk gambar besar

Dalam pada itu, pengikut Instagram Jihan mula membanjiri ruangan komen meluahkan rasa teruja sebaik sahaja melihat 'baby bump' itu.

Ada juga yang memuji 'baby bump' Jihan comel dan mendoakan agar dapat bersalin dengan selamat nanti. Tidak kurang juga, terdapat pengikut laman sosial yang baru mengetahui berita kehamilannya.

Terdahulu, Jihan dan Ungku Hariz yang menjalinkan hubungan cinta sejak tahun 2007 telah disatukan pada 20 Mac tahun lalu (2016).

Kami doakan agar Jihan dan bayi dalam kandungannya itu sihat sehingga selamat bersalin nanti.

www.myartis.com / Sumber: Jihan Muse IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR MENARIK - HAFIZ DEDAH WAJAH KEKASIH

My love!

Demikianlah luahan Hafiz Suip tanpa bersembunyi lagi. Malah dia juga telah memuat naik gambar kekasihnya itu di Instagram.

"Happy birthday to my love @nureffyj semoga dipanjangkan umur dan dimurahkan rezeki," ujar Hafiz terus-terang.

Kekasih Hafiz - klik untuk imej besar

Apa yang menarik, kekasih Hafiz turut membalas ucapan 'terima kasih' kepada teman lelakinya. Sementara Hafiz pula turut meminta kekasihnya itu berterima kasih kepada semua peminatnya yang telah mendoakan hubungan mereka.

Untuk makluman semua, sebelum ini Hafiz pernah mengaku yang hatinya berbunga cinta dan sedang berkasih dengan seorang wanita.

Kekasih Hafiz (kiri) dan kakak Hafiz (kanan)

Bagaimanapun, sebelum ini dia masih tidak mahu mendedahkan wajah kekasihnya itu yang dipercayai seorang pelajar institusi pengajian tinggi.

Tahniah Hafiz!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ANNE NGASRI DAN BEKAS SUAMI NIKAH DISEMBER INI

Bak kata orang, bangkai gajah takkan dapat disorok di bawah karpet. Mungkin itulah halnya dengan pelakon Anne Ngasri, 28, yang akhirnya bertunang dengan seorang ahli politik berstatus duda anak satu semalam.

Meskipun gosip sebelum ini agak tersasar apabila ada yang mengatakan Anne sudah menjadi isteri kedua, tetapi hakikatnya ia tetap berada dilandasan yang sama. Cuma bezanya ialah 'kahwin' dan 'bertunang' sahaja di mana status duda telah menjadi 'penyelamat' daripada Anne terus digosip hangat.

Majlis bertunang Anne Ngasri - klik untuk imej besar...

Terdahulu, Anne berharap pertunangan tersebut tidak lagi menimbulkan fitnah kononnya dia seorang wanita yang cepat berubah hati selepas putus cinta dengan penyanyi Aliff Aziz. Katanya, kehadiran lelaki berusia 40 tahun itu merupakan anugerah daripada Allah kerana berani bertemu keluarganya untuk masuk meminang.

"Sebenarnya dia merupakan kawan saya dan Darling (kakak Anne) sejak setahun lalu tetapi ia tidak lebih daripada sahabat sahaja.

"Entah kenapa, selepas putus dengan Aliff, kami lebih rapat sejak sebulan lalu dan apabila dia melamar, saya terima dia lebih-lebih lagi melihat kesungguhan dan keikhlasannya. Mungkin kami saling menepati antara satu sama lain.

"Saya pun tidak pernah menolak jodoh dan menganggap Aliff mungkin bukan jodoh saya. Diharap, tiada yang memberi persepsi negatif dengan perhubungan baru ini walaupun kehadirannya dalam hidup saya datang terlalu cepat," katanya kepada media semalam selepas majlis pertunangannya yang berlangsung di kediaman keluarganya di Jalan Ipoh, Kuala Lumpur.

Wajah tunang Anne - Mohd Sumali Reduan

Untuk info, majlis pertunangan tersebut telah dihadiri kira-kira 200 tetamu iaitu keluarga kedua belah pihak. Anne dan pasangannya dari Johor itu bakal bernikah pada Disember 2012 ini.

"Saya minta maaf kepada semua pihak kerana merahsiakan identiti bakal suami kerana saya tidak mahu dianggap menunjuk-nunjuk.

"Selama ini orang sering menghentam saya macam-macam dan kali ini saya mahu lebih berhati-hati dan biarlah identitinya diketahui pada hari perkahwinan nanti.

"Perjalanan hidup ini adalah takdir buat diri sendiri dan diharap saya mendapat doa yang baik-baik daripada semua," ujar ibu kepada Abdul Warits, 4, Abdul Wafri, 3 dan Nazharah Afrozah, 2, itu.

Bagaimanapun, cubaan Anne untuk menyorok identiti bakal suaminya itu tidak berhasil apabila segelintir pihak sudah mengetahuinya. Nama tunang Anne itu ialah Mohd Sumali Reduan, yang merupakan Setiausaha Kerja Pemuda UMNO yang masih aktif dalam politik.

Wafi - akan turut sama nikah Disember ini...

Untuk imbasan, sebelum ini Anne pernah berkahwin dengan Wafi pada 26 Mei 2006 dan bercerai pada 2010. Wafi atau nama penuhnya Abdul Wafi Hassan 28 Oktober lalu sudahpun bertunang dengan kekasih hatinya Rafeda Razif dan bakal berkahwin juga pada hujung tahun ini.

Persoalannya, mungkinkah perkahwinan Wafi dan Anne pada bulan sama iaitu Disember hanya satu kebetulan atau memang tidak dapat dielakkan? Bak kata pepatah, manusia hanya merancang, tetapi Allah sebaik-baik perancang. Tahniah diucapkan buat Anne dan Wafi!


INFO - CELCOM AXIATA BAWA TRANFORMASI PERKHIDMATAN YONDER MUZIK

Celcom Axiata Berhad semalam telah membawa transformasi perkhidmatan Yonder Muzik ke Malaysia. Pelanggan Celcom kini mempunyai akses yang tidak terhad kepada lebih 20 juta trek muzik

Untuk info, Yonder Music Inc menyediakan perkhidmatan muzik digital dengan ciri-ciri hebat yang menyediakan akses kepada berjuta-juta lagu untuk dimuat turun, bermain dan berkongsi.

Pelanggan tidak akan dikenakan bayaran untuk menggunakan Muzik Yonder atau data yang diambil semasa menggunakan perkhidmatan ini. Perkongsian Yonder Muzik-Celcom secara mendadak akan meningkatkan pendapatan muzik di Malaysia dan memberi manfaat kepada artis dan komposer yang dibayar mengikut populariti lagu mereka.

"Kami mendemokrasikan perniagaan muzik," kata Adam Kidron, Pengasas dan Ketua Pegawai Eksekutif Yonder Muzik.

"Pada masa ini, kurang daripada 1% daripada orang yang membayar untuk aliran muzik digital. Kami menyediakan pengalaman yang hebat kepada pelanggan internet mudah alih tanpa sebarang kos tambahan, di samping memastikan artis dan komposer dibayar secara adil secara berkadar terus dengan jumlah kali jejak mereka dimainkan.

"Perkongsian kami dengan Celcom, dan kerjasama kami dengan artis tempatan dan serantau akan meningkatkan pasaran untuk muzik digital di Malaysia," tambahnya.

"Kami amat teruja untuk menawarkan perkhidmatan Yonder Muzik untuk pelanggan-pelanggan kami. Melalui kerjasama ini, kami menyediakan pada pelanggan Malaysia dan Celcom dengan akses rangkaian yang hebat, lancar dan paling luas, "katanya lagi.

Di majlis pelancaran itu semalam di Hulu Kelang, Yonder Muzik telah mencatatkan versi baru R & B-pop klasik Man Bai 'Kau Ilham Ku' untuk pasaran serantau yang disertai artis lain seperti Dato Siti Nurhaliza, Yuna, Ariel Noah, Afgan Syahreza, Elizabeth Tan, Cita Citata, Joe Flizzow, SonaOne, Jaclyn Victor dan ramai lagi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


23 HARI MELALUI DETIK KRITIKAL - MAMAT KHALID KINI SEMAKIN PULIH

Pengarah filem terkenal, Mamat Khalid kini dilaporkan semakin pulih selepas melalui detik kritikal selama 23 hari mendapat rawatan di Unit Rawatan Jantung (CCU), sebuah hospital swasta di Petaling Jaya.

Menurut isterinya, Hasmah Hassan, pengarah filem 'Hantu Kak Limah' itu juga sudah mula bercakap walaupun masih meneruskan rawatan termasuk menjalani fisioterapi. Mamat juga akan dipindahkan ke wad biasa dalam tempoh terdekat.

"Buat masa ini abang (Mamat) semakin pulih. Dia sudah mula sedar sejak hari ke-18 (minggu lalu) dan bercakap sejak lima hari lalu (Khamis). Alhamdulillah, dia sudah okey cuma pengaruh ubat-ubatan membuatkan percakapan dan pergerakannya terbatas," jelas Hasmah.

Hasmah yang mesra dibahasakan Kak Intan itu menambah, buat masa ini doktor masih tidak menyarankan pengarah berusia 56 tahun itu menerima pelawat kerana perlu banyak berehat.

Terdahulu, pengarah prolifik yang pernah menghasilkan filem trilogi 'Rock' itu dimasukkan Unit Rawatan Rapi pada 25 Januari lalu akibat masalah paru-paru dan jantung. Sehari kemudian, Mamat dikomakan selama 48 jam bagi memastikan jantungnya kembali stabil.

Sebelum ini, bapa lima cahaya mata itu pernah dimasukkan ke Unit Rawatan Rapi (ICU) sekitar 2017 kerana sesak nafas selepas majlis tayangan perdana filem arahannya, Lebuh Raya Ke Neraka.

Tiga tahun sebelumnya, Mamat pernah menjalani pembedahan kecil membuka saluran darah yang tersumbat kerana masalah jantung di hospital sama beliau dirawat ketika ini.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAHWIN CELAH MANA KAU NI... SIAPA MENIPU, MAK KAU KE ATAU KAU?" - ADAM SHAHZ JELAS TIADA NIAT BUKA AIB, HANYA PERTAHANKAN HAK

"Aku tanya anak aku, mama tahu tak benda ni. Mama merujuk kepada nenek dia. Mama kata jangan cerita family secret dekat orang. Aku telefon ibu Fatin, mak mertua aku, apa benda anak mengadu macam ni, end up mak dia cakap deorang sebenarnya dah kahwin bulan 9 ke bulan 8 hari tu tapi belum buat majlis deorang kahwin senyap-senyap.

"Tiba-tiba dapat tahu baru bertunang, kahwin celah mana kau ni, aku baru tahu. Kebetulan pulak dia memang sijil cerai aku. Bila kau nak kahwin baru, kau perlukan sijil cerai, so kau minta dekat aku sijil cerai, jadi maknanya kau belum kahwin. Aku tak tahu siapa yang menipu, mak kau ke kau ke?

"Dah sebulan lebih dan sepatutnya ada jumpa dengan dia, dia suruh datang ambil. Kali terakhir Ivy cakap 'Tomorrow you must come', tapi rupanya aku dah kena block. Tak tahu kat mana dia sekarang.

"Macam netizen kata kenapa tak tahu alamat rumah. Tahu, tapi for what aku pergi sana kalau mengundang masalah lain. Kalau pergi sana tapi jadi hal dengan polis aku menceroboh property orang lain, jadi panjang cerita dan menyukarkan lagi apa yang aku tengah proses sekarang.

"Aku still nakkan sijil cerai suami pertama kau dulu, aku perlukan. Kalau kau tengok video ni please contact aku kalau kau taknak benda ni semakin parah. Ingat eh, banyak benda eh, jangan aku keluarkan satu persatu," itulah kata pelakon Adam Shahz.

Klik untuk gambar besar

Nampaknya perbalahan antara Adam Shahz dengan bekas isterinya yang pelakon, Fatin Afeefa tiada kesudahan. Baru-baru ini, Adam ada memuat naik video perbualannya dengan anak mereka iaitu Ivy Herra Sophia.

Menerusi video yang dimuat naik di TikTok, anak perempuannya itu membuat pendedahkan mendakwa bekas isterinya tidur bersama teman lelaki.

Menerusi satu kenyataan baru-baru ini, Adam berkata dia ada menelefon ibu Fatin untuk mendapatkan kepastian mengenai pengakuan anaknya itu. Ibu mentuanya mendakwa Fatin sudah berkahwin senyap-senyap.

Dalam pada itu, Adam memberitahu sudah sebulan tidak dapat bertemu dengan anak perempuannya serta memaklumkan dia telah disekat termasuk di media sosial. Adam turut meminta Fatin supaya menghubunginya jika dia menonton video ini seandainya tidak mahu isu berkenaan semakin berpanjangan.

Adam juga meminta Fatin menghubunginya segera bagi menyelesaikan isu penjagaan anak perempuan mereka. Kata Adam atau nama sebenarnya Nor Shah Azli Abdol Ghani, 41, jika permintaannya itu tidak dipenuhi, dia akan membawa kes ini ke mahkamah.

"Saya memang tidak akan berdiam diri kerana apa yang saya lakukan ini semuanya adalah untuk menuntut hak keadilan dan maruah... lagipun selagi pihak sebelah sana mendiamkan diri jadi selagi itu saya akan tetap teruskan lantang di media sosial.

"Saya akan tetap bawa kes ini kepada pihak mahkamah dan biar mereka yang selesaikan lagipun saya tak kisah sekiranya sanggup habiskan duit janji saya dapat tuntut hak penjagaan dan dapat bertemu dengan anak saya.

"Kalau dia saksikan video ini satu je saya nak pesan, tolong jumpa dan hubungi saya... saya tak mahu orang tengah yang selesaikan isu rumah tangga kita, jangan sampai saya buka aib satu persatu tu okay," ujarnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WAWA ZAINAL REDAH BANJIR HULUR BANTUAN KETIKA MASIH BERPANTANG

"Saya turun padang sebab mahu merasai pengalaman dan tengok sendiri keadaan masyarakat yang ditimpa banjir. Tidak ada apa-apa yang perlu dirisaukan sebab saya masih lagi jaga pantang (selepas bersalin).

"Malah, suami juga merestui tindakan saya," demikian jelas pelakon Wawa Zainal berhubung diri yang dipersoal meredah banjir walaupun belum habis berpantang, dek mahu menghulurkan bantuan kepada mangsa yang terjejas.

Meskipun ramai yang memuji semangatnya, namun ada segelintir netizen meluahkan rasa bimbang dengan kesihatannya yang masih dalam tempoh berpantang.

Dalam pada itu, ada netizen mempersoalkan apa yang pelakon itu cuba buktikan dengan berbuat demikian sedangkan dia mempunyai ramai kakitangan yang boleh turun padang.

Sebelum ini, isteri kepada pelakon Aeril Zafrel itu menjadi perhatian ramai apabila berkasut tumit tinggi selepas seminggu bersalin.

Klik untuk gambar besar

Difahamkan, Wawa yang baru sahaja 24 hari berpantang, berkongsikan video di laman Instagram memaparkan dirinya menghulurkan bantuan kepada mangsa banjir di Puchong pada Jumaat lalu.

Sementara itu, Wawa yang dapat melihat sendiri keadaan lokasi yang terlibat banjir itu memberitahu keadaannya sangat teruk dan segala harta benda rosak.

"Saya tengok sendiri keadaan rumah penduduk kampung. Mereka memang memerlukan bantuan terutama barang-barang seperti tilam, bantal dan lampin bayi.

"Kalau soal bantuan makanan, mereka sebenarnya sudah banyak menerima bantuan. Saya ada juga beri sumbangan dalam bentuk makanan, tetapi sekarang mereka lebih memerlukan tilam dan bantal," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT TAUFAN LEKIMA - MIRA FILZAH TERKANDAS DI SHANGHAI

"Alhamdulillah, kami selamat. Buat masa ini, kami berehat di hotel sambil menunggu pengumuman terbaru mengenai penerbangan pulang. Kalau tengok keadaan cuaca hari ni, semuanya nampak semakin baik. Kami hanya menunggu penjadualan semula penerbangan, mungkin mengambil masa sebab masih ramai penumpang terkandas.

"Kami mungkin akan beli tiket baharu dan pilih syarikat penerbangan yang masih kosong," demikian jelas pengurus pelakon Mira Filzah, Farha Muzakir yang berkata mereka masih berusaha mendapatkan tiket penerbangan pulang selepas hampir semua pesawat ke Kuala Lumpur, penuh.

Mira Filzah yang sepatutnya pulang ke tanah air pagi tadi tetapi masih terkandas di Shanghai, China berikutan pembatalan penerbangan akibat Taufan Lekima. Pelakon filem 'Sangkar' itu 'terbang' ke Shanghai, Khamis lalu, untuk menghadiri pelancaran produk terbaru jenama kecantikan popular.

Mira sepatutnya menaiki penerbangan pulang malam semalam dan dijadualkan tiba di Lapangan Terbang Antarabangsa Kuala Lumpur (KLIA), pagi hari ini sebelum bertolak ke kampungnya di Ipoh, Perak. Dalam perkongsiannya, calon awal Anugerah Bintang Popular BH (ABPBH) Ke-32 ini menyebut berniat membuat ibadat korban, tahun ini: "Kalau diikutkan jadual, kami sempat sampai ke Ipoh tengah hari ini (tadi) tetapi perancangan Allah itu sebaik-baiknya," kata Mira.

Klik untuk gambar besar

www.myartis.com / Sumber & foto: Berita Harian & Instagram Mira Filzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DAGING 'HARIMAU MENANGIS' - NOOR KARTINI MOHON MAAF, TARIK BALIK 'TRADEMARK'

Semua mengetahui mengenai isu yang kecoh dan tular di media sosial baru-baru ini membabitkan ibu kepada pelakon, pengacara dan usahawan Noor Neelofa iaitu Datin Noor Kartini berhubung 'trademark' nama 'Harimau Menangis'.

Insiden ini terjadi selepas seorang individu telah memuat naik satu rakaman video yang memaparkan perbualan Kartini mengenai jenama perusahaan makanan miliknya, 'Daging Harimau Menangis by Aunty Tini Kitchen'.

Berikutan perkara tersebut, Kartini selaku pemilik jenama berkenaan telah tampil memohon maaf kepada semua pihak menerusi satu sidang media secara 'virtual', hari ini, yang dimuat naik di laman Instagram.

Kartini menjelaskan bahawa dia nekad menarik balik permohonan nama tersebut daripada Perbadanan Harta Intelek Malaysia (MyIPO). Jelas wanita itu, dia sedar akan kekhilafan yang telah dilakukannya selain berharap agar keputusannya itu dapat meredakan isu tersebut daripada menjadi bualan ramai.

Klik untuk gambar besar

"Asalamualaikum semua, saya ingin berterima kasih kepada sahabat media yang sudi meluangkan sedikit masa hari ini berkenaan isu daging harimau menagis yang sedang tular di media sosial.

"Saya ingin memohon maaf dan sedar akan kekhilafan yang telah terjadi dan saya berharap keputusan yang saya buat hari ini dapat menjelaskan dan meredakaan keadaan.

"Untuk maklumat semua, saya membuat keputusan untuk membatalkan permohonan trademark nama Harimau Menangis dengan secepat yang mungkin. Tujuan asal saya memohon trademark ini adalah hanya untuk melindungi jenama perniagaan dan juga untuk melindugi ejen-ejen jualan kami dari masalah produk tiruan," tuturnya.

Malah beliau turut menegaskan bahawa dia tidak mempunyai niat langsung untuk menutup periuk nasi sesiapa terutamanya sesiapa yang berniaga produk daging 'arimau Menangis' itu.

"Sesunguhnya, tiada niat saya untuk menutup pintu rezeki sesiapa dan saya percaya rezeki kita masing-masing datangnya dari Allah SWT. Dengan penjelasan ini saya harap isu ini telah selesai dan tidak perlu lagi dipanjangkan.

"Saya juga ingin mengambil kesempatan ini untuk mendoakan kesejahteraan dan keselamatan semua sepanjang tempoh PKP ini. Stay safe dan terima kasih," katanya.

www.myartis.com / Sumber & foto: Beautifulnara, Media Hiburan, Instagram Noor Kartini & Aunty Tini Kitchen HQ

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - MAKIM TEMBAM, ISTERI SHAHEIZY SAM TAYANG 'BABY BUMP'

Empat bulan mengandung, isteri kepada Shaheizy Sam iaitu Syatilla Melvin kini dilihat makin tembam. Mungkin agaknya Syatilla makin berselera menjamu selera dan senang hati. Heh!

"Saja nak habaq kata bawah tu padang kota," kata Syatilla merujuk kepada baby bumpnya.

Untuk rekod, Syatilla berkahwin dengan Shaheizy pada 8 Februari lalu di Bukit Jawi Golf Resort, Pulau Pinang.

Jom tengok gambar terkini Syatilla.

--- IKLAN ---

Foto: Syatilla Melvi IG, cintashafiyana & firqa_9

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA GURAUAN 'DURIAN' WAK DOYOK JADI 'SERANGAN'

Ikon fesyen, Wak Doyok baru-baru ini menerusi laman Instagram telah memuatnaik foto sedang menikmati buah durian dengan menulis kapsyen berbunyi; "Durian adalah raja buah, tapi raja buah terletak di dada wanita".

Bagaimanapun, kapsyen tersebut telah 'diserang' netizen dan ia menimbulkan rasa kurang senang dalam kalangan pengikut wanita di Instagram miliknya.

Rata-rata netizen menyifatkan kenyataan itu bukan sesuatu yang boleh dijadikan bahan lawak sebaliknya sebagai satu gangguan seksual terhadap kaum wanita.

Klik untuk gamabr besar

Antara kritikan netizen; "Ini tak kelakar. Adakah ini normal atau boleh dikira sebagai gangguan seksual? - "Hanya lelaki sebenar sahaja yang tahu menghormati wanita. Sedihnya kapsyen anda".

Bagaimanapun, Wak Doyok atau nama sebenrnya Wak atau Mohd Azwan Md Nor, 39, membalas komen-komen negatif netizen dengan menganggap apa yang dilakukannya itu hanya sekadar gurauan.

Sebelum ini, pelakon 'Abang Long Fadil' itu pernah menimbulkan kontroversi apabila dikatakan meninggalkan komen berunsur lucah kepada pelakon Kilafairy.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LAGI WAJAH SUAMI SYELLA KAMARUDDIN

Seperti yang kita semua sedia maklum... dakwaan segelintir pihak sebelum ini yang mengatakan bekas KPN adalah suami Syella Kamaruddin telah disangkal oleh keluarga Syella sendiri iaitu Jojie Kamaruddin.

Malah bekas KPN itu juga sudah menafikan semua dakwaan tersebut dan memberi amaran akan menyaman pihak yang menimbulkan kontroversi tersebut.

Jadi untuk lebih sahih... jom kita lihat wajah suami Syella daripada sudut lain pula. Ikhlasnya... memang tiada iras langsung dengan bekas KPN sebagaimana yang diura-urakan oleh beberapa blog lain.

Klik untuk imej besar...

Gambar sebelum ini...


MENGAKU KERETA DISITA SPRM MILIKNYA - SHUIB RASA SYUKUR SUDAH DIKEMBALIKAN

"Ya memang kereta yang tular tempoh hari milik saya. Alhamdulillah kereta itu sudah dikembalikan," kata pelawak dan penyampai radio, Shuib Sepahtu yang mengakui kereta yang disita oleh Suruhanjaya Pencegahan Rasuah Malaysia (SPRM) adalah miliknya.

Baru-baru ini hangat diperkatakan apabila tular foto berpuluh kereta mewah yang disita oleh SPRM bagi membantu siasatan berkenaan sindiket Macau Scam. Malah, kecoh apabila ada yang mendakwa salah satu kereta yang tular adalah milik Shuib.

Shuib berkata sudah menjadi kewajipannya untuk memberi kerjasama kepada pihak berkuasa: "Saya tahu pelbagai fitnah yang bertebaran di laman sosial buat masa ini, namun perlu saya hormati pihak berkuasa yang masih menjalankan siasatan.

"Tiada komen lain yang ingin saya kongsi selain mahu memberi fokus buat kerjaya dan perniagaan saya kini," ujar suami kepada penyanyi Siti Sarah Raissuddin ini.

Klik untuk gambar besar

Berhubung memuat naik gambarnya bersama kereta yang telah dikembalikan itu di laman Instagram semalam, Shuib berkata dia bukannya mahu riak sebaliknya bertujuan untuk meluahkan rasa syukur selepas berdepan dugaan.

"Bukan mahu riak, tetapi jelas menunjukkan betapa saya dan isteri sangat bersyukur dapat melalui dugaan ini bersama. Banyak yang saya belajar sebenarnya, bagaimana satu gambar juga mampu menimbulkan pelbagai spekulasi," jelasnya.

Beberapa minggu lalu, Shuib dan Sarah menjadi perhatian apabila dipanggil SPRM bagi membantu siasatan berkaitan kes pengubahan wang haram yang turut membabitkan beberapa orang kenamaan dan VIP.

www.myartis.com / Sumber & foto: Utusan Online & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - NEDIM NAZRI & NORA DANISH BERAYA DI BALI?

Gambar menarik Nora Danish dan Nedim Nazri yang baru-baru ini dikatakan telah pergi bercuti ke Bali bersama beberapa rakan.  Malah percutian tersebut juga didakwa undangan yang diterima oleh mereka daripada rakan VVIP.

"Breath taking view from Nagasutra, Australia is straight ahead, myself, TY & surento planning our escape.

Klik gambar untuk size besar

"Between our laughs , Long talks, stupid fights and jokes ..... We Fall in Love," begitulah luahan romantik Nedim melalui IGnya.

Waahhh... jika benar, tentu seronok beraya di sana. Bak kata pepatah, lain padang lain belalang. Atau lebih tepatnya, jauh perjalanan luas pengalaman. Heh.

Gambar lain

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


AKSI SHILA AMZAH DALAM KONSERT 2013 DI CHINA

Setelah memenangi kejuraan Asian Wave 2012 yang lalu di China, tidak dinafikan yang nama Shila Amzah mula dikenali oleh ramai rakyat China. Sehubungan itu, tidak hairanlah jika kelmarin beliau telah diundang membuat persembahan sambutan tahun baru 2013 di negara tembok besar itu.

Untuk info, konsert tersebut adalah terbitan sebuah stesen televisyen China, Dragon TV dan ia berlangsung di Mercedes-Benz Arena, Shanghai, China. Video persembahannya di Youtube selepas ini...


ANAK ANGKAT, ROHANA KENA HINA - JASMIN HAMID LAPOR POLIS, SAMAN

"Kepada para netizen bully cyber yang telah mencela anak perempuan saya, boleh tunggu saman dari saya. Ada lebih daripada 15 nama di dalam police report yang akan diambil tindakan undang-undang atas tindakan mencela yang tidak berasas di IG dan FB saya serta blog.

"Segala butiran bully cyber telah ada pada pihak polis," tulis pelakon Jasmin Hamid yang nekad untuk mengambil tindakan undang-undang terhadap beberapa pengguna laman sosial yang bertindak menghina dan mencela anak angkat perempuannya, Rohana.

Menerusi kemas kini terbaharu di laman Instagram miliknya, Jasmin telah membuat laporan polis terhadap pihak yang terbabit selain mengeluarkan saman.

Nekad bak kata Jasmin, tindakan itu sebagai amaran selepas sekian lama berdiam diri biarpun dipijak oleh individu yang tidak pernah dikenalinya.

Klik untuk gambar besar

"Jika selama ini saya hanya abaikan dan block segala komen negatif tapi kali ini saya bertegas memgambil tindakan kepada netizen bully cuber yang tidak bertanggungjawab serta agresif melemparkan celaan kepada anak perempuan saya tanpa sebab yang munasabah.

"Adakah anda tidak merasa takut mencela anak yatim? Mereka ni pun bukan supporters saya! Pihak berkuasa sentiasa menunggu butiran bully cyber yang masih ingin melemparkan celaan atau fitnah di laman sosial saya untuk diambil tindakan undang-undang! Saya harap tiada lagi nama-nama yang akan di tambah di dalam list cyber bully ini selepas ini!" tambahnya.

Sebelum ini, tular gambar Jasmin bersama anak perempuannya di media sosial bersama kata-kata cacian yang menyifatkan anak gadisnya kelihatan seperti mak nyah. Perkara itu mencetuskan rasa tidak puas hati Jasmin hingga tampil menjelaskan identiti sebenar gadis itu.

www.myartis.com / Sumber & foto: Astro Gempak & Instagram Jasmin Hamid

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKATAKAN 'GOYANG KAKI' KAHWIN LELAKI KAYA - IZARA RASA BENGANG

Jika sebelum ini bersuara mengenai kerjaya lakonannya yang semakin merundum tempoh hari di laman Twitter, kini pelakon izara Aishah sekali lagi tampil menyatakan kekesalannya apabila dirinya dikatakan hanya perlu duduk rumah dan 'goyang kaki' kerana sudah berkahwin dengan lelaki kaya.

Sejak kebelakangan ini, nampaknya Izara sudah mula rajin memuatnaik status di akaun Twitternya selepas dikatakan sebagai pelakon yang tidak aktif di media sosial sehingga sukar untuk diterima berlakon.

Melihat status terbarunya juga di Twitter, Izara meluahkan rasa bengang dengan sesetengah individu yang berfikiran kolot mengenai wanita yang berkahwin dengan lelaki kaya tidak lagi perlu bekerja.

Bagaimanapun 'tweet' luahan perasaan Izara nampaknya turut mendapat sokongan peminat, yang rata-rata bersetuju bahawa wanita juga perlu ada punca pendapatan sendiri, biarpun berkahwin dengan lelaki kaya.

Ramai juga menyelar sesetengah orang masih berfikiran kolot seperti itu. Ini kerana Izara diketahui adalah seorang wanita yang tidak mahu terlalu bergantung hidup dengan lelaki.

Klik untuk gambar besar

Untuk makluman, Izara baru sahaja mendirikan rumah tangga bersama Adib Khalid yang juga anak tiri kepada Datuk Seri Siti Nurhaliza.

Tidak dinafikan Adib memang berlatarbelakangkan keluarga yang berada selain mempunyai bidang perniagaan sendiri.

Zaman sekarang wanita seharusnya lebih berdikari dan tidak terus mengharapkan lelaki. Tidak kisahlah berkahwin dengan orang kaya atau sebaliknya.

Perkahwinan itu ibarat satu perjudian hidup, kalau berlaku apa-apa tidaklah seseorang wanita itu akan terus tersungkur jika mempunyai wang simpanan mereka sendiri.

www.myartis.com / Sumber: Izara Aishah Twitter

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - AMANDA MISBUN HAMIL ANAK KETIGA

Menerusi Instagram peribadinya, adik kepada pelakon popular Haliza Misbun iaitu pelakon Amanda Misbun telah berkongsi sekeping foto imbasan ultrasound sekaligus mengumumkan bakal menimang cahaya mata ketiga tidak lama lagi.

"Hi there, lil one! We can see you swimming in mommy's tummy!" tulisnya bersama sekeping foto kedua-dua anaknya memegang foto imbasan ultrasound itu.

Amanda kembali popular menerusi drama 'Cinta Bukan Kristal' lakonan bersama Ayda Jebat dan Sharnaaz Ahmad baru-baru ini.

Pelakon itu telah mendirikan rumah tangga bersama Hairulzain Fauzi dan dikurniakan dua cahaya mata, Qisha dan Abdul Khaliq.

Klik untuk gambar besar

www.myartis.com / Sumber: Astro Gempak & Instagram Amanda Misbun

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU BANTU YAZIT (BEKAS SEARCH) - PEMUZIK ANJUR ACARA AMAL

Sebuah pertubuhan dianggotai pemuzik profesional menganjurkan acara amal bagi membantu meringankan beban ditanggung bekas pemain dram kumpulan Search, Yazit Ahmad apabila penderitaannya terus mendapat perhatian.

Menurut jurucakap program Yazit Ahmad Fundraising itu, Halim Nnine, acara yang bakal diadakan di Souled Out, Ampang, hari ini, menyajikan pelbagai aktiviti menarik dan sesuai untuk semua peringkat usia.

"Acara akan bermula pada jam 2.30 petang dan ia terbuka kepada semua. Tiada bayaran masuk dikenakan, sebaliknya mereka yang ingin membantu boleh menderma menerusi tabung khas disediakan.

"Aktiviti dijalankan pula bersesuaian untuk semua peringkat usia dan golongan, antaranya persembahan nyanyian, pertunjukan silap mata, kemunculan badut, klinik muzik dan sesi ramah mesra. Tidak ketinggalan diadakan sesi jualan cakera padat dan barangan cenderahati selebriti.

"Kami sebenarnya sudah lama mengenali abang Yazit dan sebagai tanda persahabatan, mereka yang terbabit dalam program ini menghulurkan khidmat masing-masing tanpa meminta sebarang bayaran," katanya.

Antara mereka yang bakal menjayakan persembahan pada acara itu termasuk pemain dram yang juga adik kepada Yazit iaitu Zahid Ahmad, 7th Sound, Mpire, Yazer AF, Candy, Rasta Syndicate, Kashmir Stone, Retrospektif, UG14 dan Teddys Project.

Klik untuk gambar besar

Sebagai kemuncak acara, kata Halim, mereka turut menampilkan pemuzik berpengalaman berkenaan pada penghujung program.

"Sebaik sahaja dimaklumkan mengenai penganjuran acara ini, abang Yazit sangat terharu. Katanya, sebelum ini ada banyak pihak menabur janji untuk mengadakan program sedemikian, tetapi senyap begitu sahaja.

Vokalis N9 Syndicates, Halim Nnine, dan beberapa kumpulan muzik serta artis solo bakal berganding bahu menjayakan acara amal bagi meringankan beban ditanggung bekas anggota Search, Yazit.

"Abang Yazit hanya akan muncul pada penghujung acara kerana keadaan kesihatannya kurang mengizinkan. Kami akan menyerahkan semua wang sumbangan kepadanya pada malam itu juga," ujar Halim yang juga vokalis dan pemain gitar kumpulan N9 Syndicates.

Selain acara di pusat hiburan berkenaan, Halim berkata, sebuah lagi program serupa dilangsungkan di lokasi segi tiga emas Bukit Bintang.

Acara terbabit bakal dijayakan oleh kumpulan pemuzik jalanan iaitu The Selia, Bluezbug, Assalambuskers & Zul Handy Black serta Reksub.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENDEDAHAN MASALAH GANGGUAN BIPOLAR BUKAN RAIH SIMPATI - JANNA NICK

Pelakon Janna Nick sebelum ini membuat pendedahan menerusi laman Instagram miliknya dimana dia mengalami masalah gangguan bipolar dan pernah melakukan cubaan bunuh diri sebanyak dua kali ketika berusia 14 dan 15 tahun itu.

Menerusi satu hantaran di media sosial itu, Janna berkata, dia juga bergantung dengan ubat anti kemurungan serta mendapatkan pemerhatian rawatan daripada doktor pakar.

Bagaimanapun, Janna menafikan pendedahan adalah untuk meraih simpati. Janna berkata, ia sebagai perkongsian kepada orang ramai supaya lebih peka terhadap permasalahan berkaitan kesihatan mental.

Klik untuk gambar besar

Menurutnya, keadaannya kini makin stabil namun masih mengambil ubat selain perlu bertemu pakar psikatri. Bagaimanapun, dia berdepan cabaran apabila kebanyakan ubat diberikan doktor tidak sesuai dengan situasi kerjayanya.

"Keadaan saya sekarang okay sebab masih lagi di bawah pemantauan ubat daripada doktor. Cuma, cabaran dan dugaannya apabila ubat yang perlu saya ambil itu tidak sesuai untuk kerjaya ini kerana ia memberi kesan cepat mengantuk selain terlebih tenang. Saya sebenarnya sudah tiga kali bertukar ubat yang sesuai," tuturnya yang dipetik sebagai berkata kepada Harian Metro.

Bercerita mengenai reaksi keluarganya, pengacara program 'Melodi' itu berkata, mereka agak terkejut dan tidak sangka dengan keadaan dialaminya sehebat itu.

"Selama ini, mereka tahu apa yang pernah saya buat seperti pendedahan yang dibuat sebelum ini, tapi mereka tidak menyangka masalah gangguan kesihatan mental ini sebenarnya serius.

"Saya sendiri pun terkejut apabila doktor mengesahkan saya mengalami masalah gangguan bipolar dan pemikiran saya berada dalam keadaan tidak seimbang ketika itu. Ia bukan sakit seperti demam yang cepat kita boleh sedar dan tahu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANITA BERTUDUNG HITAM KETIKA KERETA 'TERJUN' PARIT - ISTERI SHUK TANYA SIAPA DIA?

Video kereta yang didakwa milik pelawak Shuk Sahar terbabas ke dalam parit di Tanah Liat, Bukit Mertajam petang semalam, hangat diperkatakan sejak pagi tadi.

Meskipun sedang diuji, Shuk dilihat tenang dan masih mampu ketawa. Bagaimanapun setakat ini masih tiada pengesahan daripada Shuk mengenai perkara itu.

Namun, video tular di TikTok itu turut mendapat perhatian isteri Shuk, Rossa Serra yang berkongsikan semula di Insta Story berserta komen daripada netizen mengenai insiden tersebut.

Klik untuk gambar besar

Malah, Serra atau nama sebenarnya Rossalennah Natassyiah Asshaferah, turut menyertakan beberapa hashtag #hidup3lapis #kanaknumburr #penangankurusi3lapis dengan emoji ketawa.

Dalam pada itu, Serra turut bertanyakan di Insta Story siapa wanita yang dilihat memakai tudung hitam di belakang pelawak tersebut serta mengesyaki itu adalah wanita 'misteri' dalam video tular bersama dengan suaminya baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - SAAT INDAH FASHA & JEJAI DI CHINA

Pastinya ia kenangan paling indah buat Fasha Sandha apabila suaminya Rizal Ramli memenangi GuanDong International Circuit di China pada 16 September lalu. Untuk maklumat, kesemua peserta perlumbaan tersebut sebenarnya menggunakan kereta Lamborghini yang pastinya cukup gah dan berprestij.

"We are the champion!!! Congrats hubby," demikian ujar Fasha dengan nada gembira. Lebih gembira lagi ialah apabila Rizal menghadiahkannya sebuah kamera baru jenis Nikon berwarna merah jambu. Heh.

Klik untuk imej besar...


FLOOR 88 TAK KECEWA TEWAS DI AJL35: "DAH TAK UNDI, MACAM MANA NAK MENANG"

Semua sedia maklum kategori Persembahan Terbaik di pentas Anugerah Juara Lagu Ke-35 (AJL35), Ahad lalu, dimenangi Zizi Kirana. Kumpulan Floor 88 bagaimanapun tidak kecewa walaupun mereka yang disebut-sebut peminat sebelum ini.

Pemain keyboard kumpulan itu, Eric Fuzi berkata, 'kemenangan' disebut-sebut berkenaan hanya ramalan yang dibuat peminat, namun hakikatnya semalam mereka juga sepatutnya tidak lupa menghantar undian.

"Pemenang Persembahan Terbaik ditentukan berdasarkan undian penonton. Jadi, sekiranya mereka rasa persembahan kami terbaik dan mantap semalam, kenalah hantar undian. Apatah lagi semua finalis bertanding di AJL35 itu dilihat membuat persembahan yang terbaik.

Klik untuk gambar besar

"Apapun, seni ini adalah subjektif dan bukan formula. Jadi, kalau dah subjektif itu sudah tentu pelbagai dan banyak variasinya. Malah, tak boleh hanya meramal, tapi kena undi juga. Dah tak undi, macam mana nak menang," katanya.

Floor 88 yang turut dianggotai Ayie Elham selaku penyanyi, Achoi (gitar utama), Falique (bass), Amir (gitar kedua) dan Akram (dram) berentap menerusi lagu Hutang hasil ciptaan Zai Hamzah dan lirik Achoi Floor 88.

Terdahulu, pemilihan Floor 88 bertanding di AJL35 pernah menimbulkan persoalan 'kelayakan' yang mana di kata ada lagu dan penyanyi lain lebih patut jadi pilihan bertanding di acara berprestij itu berbanding mereka.

Eric berkata, Floor 88 tetap berpuas hati walaupun tidak menang kerana rata-rata komen berhubung persembahan mereka di AJL35 itu mendapat maklum balas yang baik dan positif .

"Saya bersyukur persembahan Floor 88 tidak dikecam netizen. Menang, kalah adat bertanding dan kami terima dengan rela hati untuk menjadi pembakar semangat pada masa akan datang.

"Paling utama, Floor 88 juga gembira kerana membuktikan kami layak bertanding di AJL35. Malah, dapat pula membuat persembahan baik yang sepenuhnya mengikut prosedur operasi standard (SOP) ketat ditetapkan," tuturnya.

www.myartis.com / Sumber & foto: Harian Metro, Instagram Floor 88 & TV3

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA JAAFAR ONN MINTA TV3 SIARKAN SEMULA DRAMA 'CILI PADI'

Masihkah anda ingat lagi drama siri 'Cili Padi' yang dibarisi pelakon Jaafar Onn, Melissa Saila, Anne Ngasri, Tam Suhaimi dan Nik Fariz Nik Fadzil.

Mereka yang lahir pada tahun 80-an dan 90-an mesti sempat tengok cerita ni. Sudah 28 tahun siri 'Cili Padi' ini disiarkan di TV3 pada tahun 1993, jadi tentu ramai yang rindu nak tonton semula siri ini.

Jaafar Onn selaku pelakon utama 'Cili Padi' itu baru-baru ini menerusi Facebook miliknya turut meluahkan perkara sama. Dia berharap agar drama lama lakonannya itu disiarkan semula untuk tontonan generasi sekarang. Ini kerana Jaafar merasakan ianya pasti mendapat sambutan kerana masih ada permintaan.

"Memandangkan banyak permintaan dan siaran TV3 pun banyak ulang tayang drama lama, apa kata tayang semula drama Cili Padi. Ramai suka. Dari dulu sampai sekarang, drama Cili Padi memang popular," katanya.

Klik untuk gambar besar

Jaafar dilihat semakin aktif di aplikasi TikTok dan ternyata ramai yang rindu nak lihat watak cikgu Jaafar. Ada juga yang memberi cadangan untuk hasilkan 'Cili Padi 2' untuk melihat kehidupan cikgu Jaafar yang telah bersara bersama anak-anak murid yang sudah dewasa.

"Sejak saya aktif di TikTok dan buat secara langsung di media sosial, ramai yang memberi respon dan mencadangkan agar Cili Padi ditayangkan semula, atau dibuat semula.

"Saya kata, kesemua pelakon kanak-kanak pada zaman itu kini sudah dewasa dan berkeluarga. Jadi, peminat-peminat ini menyarankan agar kekalkan watak Cikgu Jaafar sebagai cikgu bersara atau penyelia kolej. Dari situ, dapat dilihat bagaimana hubungan antara Cikgu Jaafar dengan pelajar-pelajarnya walaupun mereka sudah berkeluarga," ujarnya.

Menarik juga kalau ada sambungan 'Cili Padi' kan? Kalau betul ia dapat dihasilkan, pasti ramai yang tak sabar nantikan penampilan semula semua pelakon.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI KEDUA BUAT LAPORAN POLIS: "ITU HAK DIA" - ADI PUTRA

Pada 30 November lalu, bekas isteri kedua pelakon Adi Putra iaitu Norshahida Zolkifly, 34, membuat dua laporan di Balai Polis Nilai dengan mendakwa Adi telah memalsukan sijil pernikahan mereka.

Bagaimanapun, Adi atau nama sebenarnya Mohamed Hadi Putera Halim, 36, ketika ditanya berhubung hal ini berkata yang bekas isterii keduanya itu berhak untuk membuat laporan.

Kata pelakon drama 'Dia', jika laporan tersebut sudah dilakukan, dia tidak akan berada pada malam ini (mungkin ditahan polis).

"Saya tidak ada komen. Saya adalah diri saya seperti mana umum kenal diri saya. Biarlah perkara itu berlalu dan itu hak dia. Kalau dah buat laporan polis, mungkin saya tak ada di sini dalam temu bual ini," ujarnya.

Klik untuk gambar besar

Menurut pelakon '1957 Hati Malaya' itu, dia menganggap apa yang berlaku adalah satu ujian hidup sahaja.

"Perkara ini saya anggap sebagai ujian dalam kehidupan. Bila diuji, ia bermakna Allah sayang kita," katanya.

Menurut Norshahida sebelum ini, Adi memalsukan sijil nikah mereka pada awal Januari lalu untuk urusan visa dan perniagaan di luar negara.

Katanya, pelakon itu mengubah suai sijil nikah  bersama bekas isteri pertamanya, Zuhaidah Yusof, 42, dengan meletakkan namanya dalam sijil nikah tersebut.

Timbalan Ketua Polis Daerah Nilai, Deputi Superintenden Azrul Hisham Mohd. Shaffei mengesahkan pihaknya menerima laporan tersebut dan siasatan sedang dijalankan.

Terdahulu pada 23 Mac lalu, Adi telah mengesahkan yang dia tidak lagi mempunyai hubungan dengan kedua-dua isterinya. Dia membuat pengumuman mengenai perpisahan itu menerusi laman Instagram.

Adi dan Zuhaidah berkahwin pada 14 April 2006 dan tidak dikurniakan cahaya mata sebaliknya mempunyai seorang anak angkat bernama Zara Adelia yang kini berusia lima tahun. Dia kemudiannya berpoligami selepas menikahi Norshahida pada 20 Jun 2016.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HEBOH PERMOHONAN PISTOL - NETIZEN PERTIKAI TINDAKAN ALIFF SYUKRI

"Demi keselamatan... doakan pemohonan pistol saya diluluskan.. supaya saya lebih selamat 🙅🏼♂🙅🏼♂🙅🏼♂ no more bodyguards im stronger 💪🏻💪🏻💪🏻," kata pengasas produk D'Herbs, Datuk Aliff Syukri mengenai dirinya membuat permohonan senjata api.

Menerusi status itu, Aliff agak terbuka berkongsikan mengenai permohonan itu sekaligus turut menjelaskan beliau enggan menggunakan khidmat pengawal peribadi lagi kerana sudah mempunyai pistol.

Bagaimanapun, tindakan Datuk Aliff menghebahkan di laman sosial Instagram miliknya semalam mengenai perkara tersebut telah meneriman kritikan dari netizen.

Ramai mula mempertikaikan status tersebut yang dianggap boleh mengundang bahaya terhadapnya kerana terlalu terbuka berkongsi.

Klik untuk gambar besar

Rata-rata netizen tidak bersetuju dengan keputusan Aliff dan menasihati usahawan itu untuk mengunakan pengawal peribadi. Dalam masa sama, ada yang tetap mempertahankan tindakan penaja bersama program AF Megastar itu.

Sementara itu, Aliff dalam satu balasan komen kepada netizen berkata, dia berbuat begitu sekadar untuk berkongsi dengan semua pengikutnya tentang aktiviti yang dilakukan serta berharap orang ramai tidak terus berfikir negatif.

Tetapi secara peribadi, rasanya lebih baik Datuk Aliff tidak berkongsikan perkara sebegini kepada umum kerana bimbang kelemahan diri terbongkar dan membuatkan diri dan keluarga lebih bahaya.

www.myartis.com / Sumber: Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SHUK MOHON DOAKAN KEBAHAGIAAN - ISTERI MINTA MAAF BANYAK REVIEW, KEHIDUPAN PERLU DITERUSKAN

Semua mengetahui mengenai kontroversi yang melanda pelawak, pengacara dan penyampai radio, Shuk Sahar berhubung dakwaan skandal dengan wanita sama yang pernah dikaitkan dengannya sebelum ini. Isu tersebut menjadi tular dan hangat diperkatakan.

Shuk menerusi laman Instagram miliknya baru-baru ini meminta pengikutnya di media sosial untuk sama membantu mendoakan rumah tangganya kekal bahagia.

Shuk memuat naik video bertemu lagi dengan dua anak perempuannya, Nur Qurratu Ain, 4, dan Nur Assyifatu Aimi, berusia setahun untuk melepas rindu.

Katanya, dia sangat merindui keluarga dan anak-anaknya. Malah, Shuk turut bercadang membawa anak-anaknya berjalan-jalan selepas Perintah Kawalan Pergerakan (PKP) berakhir.

Klik untuk gambar besar

"Hari ini dapat jumpa anak-anak sekali lagi. Nanti, lepas PKP kita pergi jalan-jalan tau. Sekarang ini, tak dapat nak jalan-jalan sebab PKP.

"Sebenarnya rindu sangat pada keluarga dan anak-anak saya ini. Bila dapat jumpa macam ini pun dah okay sebenarnya, harap kalian dapat doakan kebahagiaan kami dan semoga semuanya kekal hingga ke syurga," katanya.

Melihat pada ruangan komen, rata-rata warganet meninggalkan komen bersimpati dengan Shuk serta memintanya bersabar dan banyakkan berdoa semoga segala urusan dihadapi dipermudahkan oleh Allah SWT.

Tiga hari lalu, Shuk juga berkongsi video di Instagram bertemu anak-anaknya dan mengaku kesilapan diri. Katanya, apa yang berlaku dalam hidup dan keluarganya ketika ini adalah berpunca daripada kesilapan sendiri.

Sementara itu, menerusi muat naik di Instagram isteri Shuk iaitu Rossalennah Natassiah Asshaferah, dia dilihat sibuk membuat 'review' produk kepada pengikutnya.

Menerusi video dimuat naik baru-baru ini, Rossalennah atau mesra disapa Sera turut memohon maaf kepada pengikutnya berikutan sejak kebelakangan ini dia banyak membuat 'review' produk di Instagram.

"Saya nak mohon maaf, sejak akhir-akhir ini banyak sangat saya buat 'review'. Seperti yang kalian tahu, saya kena teruskan lagi kehidupan. Saya tetap kena cari makan, cari rezeki untuk saya, untuk anak-anak dan apa semua," tuturnya.

Dalam entri yang lain, Rossalennah juga mengajak wanita-wanita yang berhadapan ujian sepertinya terus bangkit, tabah dan kuat walaupun hati rebah menyembah bumi.

"Hi, Assalamualaikum dan selamat tengahari... ok sebelum itu Sera nak bagi semangat pada isteri, wanita ataupun ibu dekat luar sana yang mengalami masalah nasib sama macam Sera ni... Seraa harap korang kuatkan semangat.

"Bagi Sera macam Sera tak kisah orang lain boleh hina Sera boleh rendahkan Seraa. Apa yang Seraa buat ni apa semua, tapi Sera percaya ada orang yang akan selalu menyokong Sera iaitu ibu bapa Sera, mak ayah mentua... Seraa percaya benda tu," ujarnya.

www.myartis.com / Sumber & foto: Harian Metro, Instagram Shuk Sahar & @rossa.sera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR PERNIKAHAN RAHSIA ELIZAD & SHAMSUL

Jika sebelum ini, Elizad Sharifuddin, 31, telah mengaku bahawa dia berkahwin secara senyap dengan Shamsul Baharin Rahman iaitu duda anak dua pada 11 Januari lalu, terkini... Elizad dilihat telah berkongsi gambar pernikahannya di laman sosial.

Difahamkan, pada majlis pernikahan tersebut, mereka telah dinikahkan oleh bapa Elizad sendiri iaitu Mohd Sharifuddin Baharuddin di Masjid Wilayah Persekutuan, Kuala Lumpur.

Pihak lelaki telah memberi tujuh dulang hantaran dan dibalas sembilan dulang oleh pihak perempuan. Elizad juga telah menerima mas kahwin sebanyak RM777, manakala wang hantaran pula dirahsiakan.

Ayuh kita tengok gambar-gambar yang dikongsikan oleh Elizad itu!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TERUJA NAIK MOTOR BESAR - KAKI STACY MELECET, LEBAM

"Kecederaan yang dialami tidaklah teruk, namun saya masih berasakan kesakitan itu kerana kelalaian diri sendiri. Saya terlalu teruja untuk menaiki motosikal milik suami, namun tidak memakai pakaian bersesuaian sehingga kaki melecet terkena ekzos.

"Lebih menyakitkan apabila saya cemas berhadapan dengan situasi itu dan hilang kawalan sehingga menyebabkan kesan lebam pada bahagian betis pula.

"Kejadian yang berlaku memberikan pengajaran buat saya untuk tidak mengulangi kelalaian sama. Teruja macam mana sekalipun, saya harus menitikberatkan soal pemakaian yang betul sebelum menunggang motosikal.

"Jadi, saya berkongsi perkara itu bagi memberi peringatan kepada semua orang juga," kata Stacy.," kata penyanyi Stacy yang berkongsi kejadian itu yang menjadi iktibar bukan saja buat dirinya, malah kepada orang ramai untuk memakai pakaian bersesuaian sebelum menunggang motosikal berkuasa besar.

Klik untuk gambar besar

Gara-gara teruja menaiki motosikal berkuasa tinggi bersama suami, Akim Ahmad, penyanyi lagu 'Not ForSale' itu mengalami kecederaan kecil apabila buku lalinya terkena ekzos kenderaan terbabit.

Bercakap mengenai kerjaya, penyanyi yang tampil dengan single terbaru ciptaan Hael Husaini dan Ezra Kong berjudul 'Raja' itu kini berjinak-jinak dalam penulisan lagu.

Menggunakan nama pena Bunga Cantik, dia menulis lirik untuk lagu terbaru Akim & The Majistret berjudul 'Rampas'. Lagu itu dicipta oleh suaminya bersama Laq.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JASMIN HAMID 'BENGANG' MAGGI SOTONG BESAR KUKU 'CEKIK DARAH'

Menerusi laman Instagram, pelakon Jasmin Hamid telah meluahkan rasa ketidakpuasan hati mengenai harga sepinggan Maggi Goreng Sotong yang telah dipesannya di sebuah kedai Mamak di Subang. Kongsinya, dia sebelum ini sudah biasa menikmati hidangan di restoran sedemikian, bagaimanapun harga yang dikenakan tidak 'cekik darah' seperti yang didakwa Jasmin.

Pada masa sama, Jasmin turut mempersoalkan mengenai keberkatan dalam berniaga serta harga yang dikenakan juga tidak seiring dengan rasa: "Saya biasa juga makan kat kedai mamak tapi harga tak adalah cekik darah macam ni tapinya Restoran My Nasi Kandar di Mydin Mall USJ ni cekik darah betul.. Maggi Goreng Sotong RM 9.20.. Sotongnya cuma 2 ketul je mulanya, bila dah komplen, baru tambah lagi 5 ketul sotong yang SEBESAR KUKU..

"So total sotong cuma 7 KETUL untuk RM 9.20.. INGATKAN SHAH RUKH KHAN YANG MASAKKAN SEBAB TU JADI MAHAL .. tak pulak... SHAH RUKH KHANTUUUU je yang masakkan pun, tapi harga cekik darah... Kadang-kadang terpaksa makan kat kedai sebab busy tapi tak sangka pulak harga cekik darah macam ni 😰😰😰.. Macamana nak dapat BERKAT bila berniaga macam ni.. Hari ni memang rezeki untuk kedai ni..

Klik untuk gambar besar

Lepas ni dah TAK DATANG LAGI la jawabnya.. Sebelum ni ada dengar cerita juga pasal kedai ni.. Tapi bila dah kena pada diri sendiri, fahamlah kenapa ramai custumor yang komplen pasal harga yang tak patut.. MAKANAN TAK SETANDING DENGAN HARGA DAN RASA .. Saya bayangkan macamana agaknya pada mereka yang tak berapa kemampuan, kena bayar harga yang tak setanding dengan makanan yang di jual..

"Dah la tak ada tanda harga, bill pun kena minta, baru dapat 😥," tulis Jasmin panjang lebar yang mneriman komen dimana rata-rata peminat turut berkongsi pengalaman masing-masing termasuklah rakan selebriti yang turut memberikan reaksi terhadap keluhan yang dibuat Jasmin.

www.myartis.com / Sumber & foto: Media Hiburan & Instagram Jasmin Hamid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF WAN DINASIHAT DOKTOR SUPAYA BEREHAT, JANGAN TERLALU KHUATIR KEADAAN IBU

"Doktor meminta saya untuk berehat kerana boleh lihat daripada riak wajah bahawa saya tidak cukup tidur. Kata doktor, ada kalanya mereka akan 'pergi' sendiri tanpa ditemani ahli keluarga.

"Saya sudah pun berada disisinya sejak daripada awal dan saya tahu ibu juga sedar bahawa saya sentiasa menemaninya," itulah kata cef selebriti, Datuk Redzuan Ismail atau lebih dikenali sebagai Chef Wan.

Chef Wan mendedahkan pihak hospital berusaha keras bagi memberi keselesaan buat ibunya, Cik Ani atau nama sebenarnya Noraini Abdullah yang kini sedang sakit tenat.

Klik untuk gambar besar

Menurut Chef Wan, ibunya tidak lagi memerlukan sedatif atau ubat tahan sakit kerana berada dalam keadaan tenang dan mampu tidur lena.

"Malam semalam dia tidur sangat lena tanpa menunjukkan sebarang kesakitan. Dia tidak memerlukan sebarang sedatif atau ubat tahan sakit," ujarnya yng dipetik sebagai berkata kepada mStar.

Terdahulu, Chef Wan memaklumkan keadaan kesihatan Cik Ani yang semakin merosot akibat menderita penyakit kanser. Difahamkan juga, Cik Ani menghidapi beberapa penyakit termasuk Alzheimer dan dimentia.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR UZUR HANYA FITNAH - JINS SHAMSUDDIN MASIH BAIK, CERIA

Penyebaran gambar Tan Sri Jins Shamsuddin baru-baru ini hingga menjadi bualan hangat amat mendukacitakan keiuarga seniman itu. Lebih membuat mereka kesal ialah tuduhan bahawa seniman itu kurus kerana uzur dan seolah tidak dijaga dengan baik.

"Biasalah pada usianya sekarang selera makannya mungkin tidak seperti dahulu sehingga menyebabkan berat badannya menyusut tetapi apa yang kami lihat dia sihat dan ceria sepanjang kami berada di rumahnya.

Klik gambar untuk size besar

"Adalah menjadi tanggungjawab Seniman juga apabila tersebar cerita sebegini kami perlu melihat sendiri untuk memastikan sama ada cerita yang tersebar adalah benar atau pun tidak," jelas Presiden Persatuan Seniman Malaysia (Seniman), Zed Zaidi yang melawat bekas Senator itu di kediamannya pada pagi kelmarin.

"Saya terkejut dengan dakwaan mengenai suami saya. Dia berada dalam keadaan baik biarpun disahkan menghidap Alzheimer sejak 2011.

"Saya kesal dengan penyebaran gambar oleh pihak tidak bertanggungjawab seolah-olah suami saya itu uzur dan tidak dijaga dengan baik," demikian kata isteri Jins, Puan Sri Halijah Abdullah dipetik sebagai berkata kepada Zed Zaidi.

Gambar 'uzur' yang tersebar baru-baru ini

Sumber: Mstar Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HASRAT PU ABU INGIN RUJUK - AIN AFINI AKAN PERTIMBANGKAN

"Tengok keadaan InsyaAllah, tengok keadaan macam mana. Saya tak berani nak cakap mengenai perkara ini kerana kita tak boleh nak rancang. Kalau ada, ada, kalau tiada, tidak mengapa. Sebenarnya saya bukan stress dengan netizen pun, mereka banyak beri kata-kata semangat.

"Tapi saya banyak terasa dengan orang sekeliling. Biasalah, apabila dengan orang sekeliling mereka paling banyak mengeluarkan perkataan. Jadi saya cepat terasa, tapi sebenarnya tiada apa pun. Saya okay sahaja," ujar bekas isteri Pencetus Ummah (PU) Abu Sufyan iaitu Ain Afini menerusi Instagram Live.

Ain berkata demikian ketika netizen bertanyakan sama ada dia bersedia menerima semula PU Abu sebagai suami. Ain berkata dia akan mempertimbangkan perkara itu namun menyerahkan segalanya kepada takdir. Kemelut rumah tangga PU Abu dengan Ain sudah pun berakhir apabila pasangan itu disahkan bercerai talak dua minggu lalu.

Klik untuk gambar besar

Meskipun tidak lagi bergelar suami isteri, namun kisah mereka masih lagi menjadi perhatian ramai. Terdahulu, Ain mendedahkan PU Abu menyesal dengan perbuatannya dan berhasrat mahu rujuk semula. Namun, Ain menjelaskan dia tidak mampu untuk kembali bersama bekas suaminya itu semula.

Dalam pada itu, Ain Afini menafikan dakwaan kononnya dia tertekan dengan kata-kata netizen sehingga menyebabkan bayi dalam kandungan kurang aktif seperti yang didakwa oleh PU Abu sebelum ini. Ain berkata lagi, dia sudah reda di atas apa yang berlaku da menganggap PU Abu hanya sekadar pinjaman. Ain turut menjelaskan hubungannya bersama PU Abu dalam keadaan baik dan tidak bermusuhan.

www.myartis.com / Sumber & foto: mStar, Utusan & Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK AMBIL SPM - INI PERJELASAN IRFAN HARIS

Tidak menduduki Sijil Pelajaran Malaysia (SPM), penyanyi Irfan Haris menjelaskan dia sebaliknya mengikuti peperiksaan Cambridge IGCSE di Sekolah Antarabangsa Tenby Setia Eco Gardens, Johor Bahru, bulan lalu.

Irfan, 17, atau nama penuhnya Irfan Haris Othman berkata, persoalan itu ditimbulkan peminat selepas dia pergi bercuti di Australia, baru-baru ini.

"Peperiksaan saya berlangsung pada 22 Oktober hingga 13 November lalu. Ia juga peperiksaan besar sama macam SPM. Saya ambil 10 mata pelajaran. Cuma, kurikulum pembelajaran dari United Kingdom.

"Ketika pergi bercuti, ramai tanya kenapa saya tak ambil SPM. Sedangkan sebelum ini saya pernah cakap yang mana saya tidak bersekolah di sekolah kerajaan.

"Apabila masih ada yang keliru, saya pun tak tahu nak jelaskan macam mana lagi. Diharap dengan penjelasan ini, mereka faham dan tidak timbul lagi persepsi negatif," jelasnya.

Klik untuk gambar besar

Irfan yang popular menerusi lagu 'Redha' berkata, sepanjang sebulan itu, dia menyah-aktifkan semua akaun media sosial.

Malah, Irfan mengakui lega dan tinggal menunggu keputusan peperiksaan yang dijangka diumumkan awal tahun depan.

"Kalau perasan, sepanjang bulan lalu saya 'hilang' daripada sosial media. Saya tidak sentuh langsung kerana ingin memberi fokus kepada peperiksaan.

"Alhamdulillah, ada senang dan susah. Saya sudah buat yang terbaik dan berserah kepada Allah SWT. Saya sudah merancang untuk menyambung pelajaran di peringkat Diploma Seni Persembahan di kolej swasta di Shah Alam pada November tahun depan.

"Namun, sebelum itu saya mahu fokus kepada kerjaya nyanyian dulu. Perkara ini saya sudah bincang bersama ibu bapa dan mereka bersetuju," katanya.

Bagi melancarkan aktiviti seni, Irfan mengambil keputusan berhijrah ke Kuala Lumpur dan menetap bersama kakaknya yang juga penyanyi, Amira Othman.

"Kali terakhir saya muncul dengan single 'Hilang' pada Februari lalu. Selepas itu, saya fokus kepada persekolahan di Johor Bahru.

"Insya-Allah, tahun depan saya dan kakak akan muncul dengan single duet berentak balada. Lagu ini adalah ciptaan saya bersama abang," tuturnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


34 GAMBAR - MAJLIS SANDING CHE TA IBARAT 'FASHION SHOW'

Macam fashion show!

Demikian komen peminat Rozita Che Wan dan Zain Saidin mengenai majlis persandingan pasangan ini yang diadakan di Setia City Convention Centre, Shah Alam, Selangor, semalam.

Meskipun bertemakan 'taman Inggeris', namun aksi Che Ta yang berjalan di tengah-tengah sambil ditonton oleh sekitar 500 jemputan dilihat seperti 'mempromosi', bukan bersanding.

Semuanya mungkin gara-gara Che Ta terpaksa mengayakan busana 'sponsor' daripada pereka fesyen terkenal Qudyn Kuala Lumpur dan Rizalman serta 'memperagakan' barang kemas penaja bernilai RM11.2 juta.

Sebagai imbasan, Zain dan Che Ta selamat diijabkabulkan sebagai suami isteri Khamis lalu. Che Ta menerima sembilan dulang hantaran antaranya ialah mas kahwin berjumlah RM9,300, sebentuk cincin bernilai RM93,000 dan wang hantaran sebanyak RM23,000.

Klik gambar untuk imej besar...

Kredit gambar: Annaseaskey & ETC


"SALAH SAYA SENDIRI" - ELVINA MOHON MAAF, AKUI PAKAIAN ITU HANYA UNTUK KLFW

"Saya berpakaian begitu hanyalah untuk Minggu Fesyen Kuala Lumpur 2022 (KLFW2022) baru-baru ini. Tidaklah memakainya untuk urusan harian lain. Saya ke sana untuk memberi sokongan kepada salah seorang pereka fesyen.

"Mungkin orang anggap saya ini seorang yang lembut, jadi mereka agak terkejut melihat saya berpakaian sebegitu. Mungkin salah saya juga, tidak semua pengikut media sosial boleh menerima gaya seperti itu.

"Saya minta maaf sekiranya pemakaian tersebut buat anda rasa tidak selesa namun, baju itu hanya untuk acara tersebut," tutur pelakon Datin Elvina yang memohon maaf sekiranya penampilannya ketika menghadiri acara Kuala Lumpur Fashion Week 2022 (KLFW) di ibu negara baru-baru ini mencetuskan rasa kurang senang dalam kalangan pengikut media sosialnya.

Jelas Elvina atau nama sebenarnya Norzalina Mohamad, 27, busana serba putih yang hampir mendedahkan pangkal pahanya itu digayakan bagi memberi sokongan kepada seorang pereka tempatan yang menyertai acara tersebut.

Klik untuk gambar besar

Elvina memohon maaf jika penampilan itu menyentuh sensitiviti mana-mana pihak, namun dia berpakaian begitu hanya pada acara itu sahaja. Dalam pada itu, Elvina mengakui mungkin silapnya berpakaian sebegitu sehingga mengejutkan peminatnya.

Dalam pada itu, pelakon 'Cinta Si Wedding Planner' ini menerima kecaman dengan hati yang terbuka dan mengambil pengajaran dengan apa yang berlaku.

"Tak adalah saya pakai baju macam itu hari-hari. Saya gayakannya ketika hadir memberi sokongan kepada Alia Bastamam. Dia juga minta saya gayakan baju itu yang mana koleksi terbaru itu akan dilancarkan tidak lama lagi.

"Salah saya sendiri. Tidak semua orang atau pengikut boleh terima saya berpakaian begitu. Maafkanlah saya andai ada yang tidak senang dengan apa yang berlaku," ujar ibu kepada seorang cahaya mata itu.

Tambahnya lagi, sesetengah pihak mungkin tidak boleh menerima cara pemakaiannya ketika acara berkenaan kerana watak yang selalu dilakonkan lebih kepada wanita yang lemah lembut di kaca televisyen.

"Selama ini saya sering bawa watak lemah lembut dalam drama. Mungkin disebabkan itu, mereka terkejut nampak saya pakai begitu (seksi). Sekali lagi saya tekankan, saya cuma menyokong Alia Bastamam untuk koleksi busana terbarunya. Itu sahaja," katanya.

Terdahulu, pelakon yang terkenal menerusi drama 'Takdir Yang Tertulis' itu menuai perhatian ramai apabila muncul dengan fesyen agak mencolok mata sehingga mendapat kritikan ramai. Malah, ruangan komen bagi posting yang dibuat di laman Instagram milik Elvina telah ditutup susulan kecaman yang dilontarkan oleh netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SATU PERJALANAN YANG BUKAN MUDAH" - FIKRY IBRAHIM GENGGAM IJAZAH

"Selepas menyertai program Lawak Solo, saya menangguhkan pengajian selama dua semester iaitu setahun. Sebenarnya, saya bercadang 'bercuti' lagi kerana jadual kerja yang padat. Bagaimanapun, saya dinasihatkan pensyarah dan pihak fakulti agar meneruskan pengajian yang hanya berbaki setahun. Alhamdulillah, saya teruskan dan berjaya melengkapkan pengajian. Saya amat bersyukur.

"Meskipun banyak cabaran dan dugaan ditempuh, saya berjaya juga melengkapkannya. Satu perjalanan yang bukan mudah, tetapi saya lalui dengan penuh kemanisan," demikian kata pelakon Fikry Ibrahim yang akhirnya berjaya menggenggam segulung ijazah, baru-baru ini, selepas hampir tiga tahun berusaha keras menghabiskan pengajian sambil berlakon.

Fikry atau nama penuhnya Ahmad Fikry Ahmad Ibrahim, 25, menerima Ijazah Sarjana Muda Komunikasi Massa (Kepujian) Pengiklanan dari Fakulti Komunikasi dan Pengajian Media di Universiti Teknologi Mara (UiTM). Teruja dengan pencapaian diri selepas bertungkus-lumus menamatkan pengajian, Fikry berkata, dia sepatutnya menghabiskan pengajian dalam tempoh dua tahun. Namun, selepas berkecimpung dalam dunia seni, kekangan masa memaksa dirinya menangguhkan pengajian.

Klik untuk gambar besar

Sebelum ini, Fikry menduduki pengajian diploma di universiti sama. Kata Fikry, dia melanjutkan pengajian demi meraih pengalaman dan mendapatkan ilmu serta percaya pelajaran adalah bekalan yang akan dibawa sehingga tua.

"Mak selalu pesan jangan abaikan pelajaran sebab bukan mudah nak cari kerja. Saya pun fikir begitu. Dulu tak pernah bermimpi nak jadi artis, tetapi rezeki datang tanpa saya duga. Saya tidak akan berhenti belajar kerana hidup tidak pernah berhenti mengajar kita. Saya ambil kesempatan ucapkan ribuan terima kasih kepada keluarga, guru dan rakan yang mendoakan serta menyokong saya," tuturnya.

Dalam perkembangan lain, Fikry sedang mempersiapkan diri untuk melancarkan aplikasi penghantaran makanan dan platform masakan dari rumah yang pertama bakal diperkenalkan awal tahun depan: "Saya terpanggil untuk menyediakan perkhidmatan ini selepas melihat ramai melakukan bisnes dari rumah belum berjaya meskipun menawarkan makanan yang sedap.

"Jadi saya sediakan platform ini berserta penghantaran untuk membantu mereka. Saya percaya ramai yang suka dengan masakan dari rumah kerana rasanya yang lebih lazat. Saya harap inisiatif ini akan dipermudahkan dan berjaya," jelasnya.

Menerima maklum balas yang baik daripada penunggang motorsikal yang berminat menjadi sebahagian daripada keluarga Goeat, Fikry berkata, dia bakal membuat pengumuman rasmi tak lama lagi: "Ini satu berita baik untuk menolong golongan muda menjana pendapatan selain membantu rakyat Malaysia.

"Saya nak kita semua ada kemajuan dalam diri dan melangkah ke satu fasa yang lebih baik dalam hidup," ujarnya yang kini sibuk dengan penggambaran telefilem 'Tebus' arahan Fairul Nizam yang turut dibintangi Marsha Milan, Azhan Rani dan Kodi Rasheed.

www.myartis.com / Sumber & foto: Harian Metro, Instagram Fikry Ibrahim & Azhan Amir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WALAU BERKALI-KALI DIHANCURKAN HATI, TETAP MAAFKAN SUAMINYA" - JOY REVFA KAGUMI SIFAT PENYABAR BELLA ASTILLAH

"Kagum dengan wanita seperti Bella Astillah... kecil comel je orangnya dan bicara pun lembut sangat, MasyaAllah! Sifat pemaafnya sangat tebal... walau berkali-kali dihancurkan hatinya, dia tetap memaafkan dan melupakan sikap suaminya yang dulu.

"Syukur Alhamdulillah, hidayah Allah SWT tetap hadir untuk membahagiakan pasangan ini malah bakal dikurniakan cahaya mata kedua," kata usahawan kosmetik, Joy Revfa yang mengagumi isteri kepada penyanyi Aliff Aziz, Bella Astillah yang kuat dan tabah berdepan pelbagai ujian serta dugaan alam rumah tangga.

Joy atau nama sebenarnya Siti Arifah Mohd Amin menyifatkan Bella seorang isteri yang penyabar dan memiliki sifat pemaaf yang tinggi. Bersama kapsyen tersebut, bekas isteri kepada penyanyi Hafiz Hamidun ini turut berkongsi rakaman video pertemuannya dengan Bella, baru-baru ini.

Klik untuk gambar besar

Dalam pada itu, Joy turut mendedahkan pasangan berkenaan sedang mempelajari ilmu agama bagi memantapkan lagi hubungan rumah tangga mereka: "Syukur, dalam diam mereka berdua tetap beristiqamah dan berusaha untuk mendalami ilmu agama. Doa Kak Joy dan kami semua sentiasa untuk Bella dan keluarga. Amin Ya Rab," ujarnya.

Untuk makluman, Bella dan Aliff bercerai pada 16 Mei tahun lalu selepas penyanyi kelahiran Singapura itu beberapa kali berlaku curang dengan selebriti wanita. Sekitar bulan April lalu, Bella mengesahkan dia dan Aliff sudah kembali rujuk sebagai suami isteri ketika mereka masih dalam edah.

Dalam masa sama, Bella turut mengaku sedang hamil anak kedua mereka yang dijangka bakal dilahirkan pada Julai depan. Pasangan itu berkahwin pada 9 September 2016 dan dikurniakan cahaya mata lelaki bernama Muhamad Ayden Adrean yang kini berusia tiga tahun.

www.myartis.com / Sumber & foto: mStar, Instagram Joy Revfa & Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 VIDEO - PERSEMBAHAN MENARIK NANA & LAN DI JITRA KEDAH

Jom tonton persembahan Siti Nordiana dan Lan Kristal di DarulAman Park, Jitra, Kedah kelmarin.

Nampaknya, Nana makin tak menang tangan sekarang. Malah Lan Kristal turut mendapat 'durian runtuh' gara-gara berduet dengan Nana dalam Gegar Vaganza 2.

VIDEONYA SELEPAS INI:

Video kredit: Naim Humaidi Youtube

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TIGA ANUGERAH AWAL FFM28 UNTUK 'OLA BOLA'

Meskipun awalnya filem Ola Bola dilanda pelbagai kontroversi, namun terkini filem yang mengimbas nostalgia kegemilangan bolasepak itu akhirnya merangkul tiga anugerah awal pada malam perasmian Festival Filem Malaysia ke-28 (FFM28).

Untuk info, perasmian tersebut berlangsung di Studio Sound Stage Perbadanan Kemajuan Filem Nasional Malaysia (Finas), Hulu Klang, Selangor, semalam.

Ola Bola yang diarahkan olah Chiu Keng Guan itu menerima 14 pencalonan dalam FFM28. Filem itu turut dicalonkan dalam kategori Filem Terbaik Bukan Di Dalam Bahasa Malaysia di malam kemuncak FFM28 yang akan berlangsung di Pusat Konvensyen Kuala Lumpur (KLCC), Sabtu ini.

Terdahulu, tiga anugerah awal yang dimenangi Ola Bola ialah Pereka Kostum/Busana Terbaik (Elaine Ng & Went Shum), Skor Muzik Asal Terbaik (Onn San & Alex San) dan Lagu Tema Asal Terbaik (Arena Cahaya).

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sementara itu, filem Munafik turut memenangi Penataan Bunyi Terbaik, Cicakman 3 (Kesan Visual Khas Terbaik) dan Huat The Fish (Penataan Seni Terbaik).

Manakala siri animasi Ejen Ali pula memenangi kategori Filem Animasi Pendek Terbaik (Ejen Ali), RM10 (Filem Pendek Terbaik) dan Boat People (Filem Dokumentari Terbaik).

Anugerah kemuncak pada majlis perasmian FFM28 adalah Anugerah Penggiat Belakang Tabir yang dimenangi Mohd Noor Tagaya.

Ia disampaikan Pengerusi Finas, Datuk Mohd Kushairi Abdul Talib yang juga merasmikan majlis berkenaan.

Hadir sama, Timbalan Pengerusi Finas, Datuk Yusof Haslam, Ketua Pengarah Finas, Datuk Kamil Othman dan Pengarah Finas, Datuk Fauzi Ayob.

Majlis turut diserikan lagi dengan persembahan hangat Datuk Hattan, Elyana, Adira, Hazama, Syamsul Yusof dan Votez.

*Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


#HAPPYBIRTHDAYSITINURHALIZA TRENDING: "JADIKAN AKU SENTIASA BERSYUKUR..."

Menyambut hari kelahiran yng ke-41 hari ini iaitu 11 Januari, penyanyi Datuk Siti Nurhaliza menerusi laman Instagram miliknya telah meluahkan rasa syukur atas segala kurniaan yang Allah berikan kepadanya.

Dalam status tersebut, Siti atau nama penuhnya Siti Nurhaliza Tarudin turut memohon do agar diri dan hatinya sentiasa dekat pada Allah serta tabah dalam setiap dugaan yang datang.

"Alhamdullillah, Terima Kasih Ya Allah di atas kurniaan umurku, kesihatanku, rezekiku, suamiku, ibuku, adik beradikku, anakku, kasih sayang orang terhadapku,.. Jadikan Aku orang yang sentiasa bersyukur & bersujud kepadaMu..

Klik untuk gambar besar

"Kurniakan ku keimanan yang tinggi dalam mengharungi dugaan di dunia ini.... Peganglah & pimpinla hatiku Ya Allah.. Aamin ya rab.. Fabi-ayyi ala-i rabbikumatukaththiban "dan nikmat Tuhanmu yang manakah hendak kau dustakan". #HappyBirthdaySitiNurhaliza #ct41," tulis Siti.

Perkongsian Siti ini telah menerima komen dimana rata-rata peminat turut mengucapkan selamat hari lahir buat penyanyi nombor satu Malaysia itu. Dalam pada itu, peminat turut mewujudkan hashtag #happybirthdaysitinurhaliza' di laman Twitter sehingga menjadi trending di Malaysia.

Malah, mereka turut berkongsi beberapa foto dan video kenangan bersama penyanyi lagu 'Anta Permana' itu. Manakala stesen radio seperti Hot FM memutarkan lagu-lagu popular Siti Nurhaliza sejak awal pagi, Sabtu.

www.myartis.com / Sumber & foto: mStar & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANAK MERENUNG KAABAH, HATI SAYU SANGAT.. MAMPU MENANGIS..." - RITA

"Apabila tengok anak merenung Kaabah, hati sayu sangat. Saya hanya mampu menangis. Lagi pula sebelum ini saya selalu pesan, kehidupan mereka ada saya dan Allah SWT saja. Kalau suatu hari nanti saya tidak ada pun, mereka tidak berkeseorangan kerana Allah ada dan takkan pernah tinggalkan kita," tutur pelakon Rita Rudaini yang tidak dapat menahan sebak tatkala melihat kedua-dua anaknya, Airit Rayyan Rizqin, 11, dan Airit Rafqa Arjuna, 9, dapat merenung Kaabah sekali gus dapat menyempurnakan ibadah umrah dengan sempurna.

Meskipun bergelut dengan pelbagai kisah, 2019 tetap memberikan kenangan terindah buat Rita apabila dapat mengerjakan ibadah umrah bersama dua anak pada penghujung tahun lalu. Rita juga berkongsi, kedua-dua anaknya sentiasa menjadi perhatian orang Arab dan jemaah dari luar negara lain.

"Ramai suka mereka di sana. Paling selalu kena tangkap untuk dipeluk adalah Arjuna. Mungkin orang Arab ingat Arjuna tu anak orang Arab. Malah ada sampai minta izin nak beli. Macam Rayyan pun, orang tanya perkara sama. Tapi dia lebih kepada orang Pakistan yang suka. Alhamdulillah ramai sayang dan suka mereka," ujarnya.

Klik untuk gambar besar

Apa yang pasti, kunjungan Rita ke sana sedikit sebanyak mengembalikan kenangan lapan tahun lalu ketika dirinya bergelut dalam masalah rumah tangga dengan bekas suami: "Lapan tahun lalu ketika bergelut dengan kisah rumah tangga, saya membawa diri ke Makkah bersama Rayyan yang baru nak masuk tiga tahun.

"Saya korbankan rasa dengan berat hati tinggalkan anak bongsu yang baru nak masuk setahun untuk datang menyerah diri pada Allah demi mencari jawapan dalam menyelesaikan segalanya. Di sana, saya mendapat jawapan. Di sana, Dia menjadikan hati saya kuat untuk tempuh apa saja apabila kembali ke tanah air," katanya.

Rita berkata, ketika itu apa yang dia mohon tiada lain cuma jangan pisahkannya dengan anak, kuatkan hati serta datangkan perkara baik dalam hidupnya dan anak: "Saya percaya setiap yang Allah atur dan tulis untuk saya, ada hikmah serta manisnya yang akan diberikan pada kemudian hari. Saya cuma fikir, biar saya kalah dahulu dan menang kemudian".

www.myartis.com / Sumber & foto: Harian Metro & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TRAUMA KENA SIHIR, HUBUNGAN SUAMI ISTERI JADI DINGIN - IEDA MOIN BERSYUKUR PULIH, SETIAP HARI PASANG SURAH AL-BAQARAH

"Dulu ya saya terfikir kena sihir sebab muka hadapi masalah kulit, bila di rumah semua okay pula. Apabila nak mula bekerja muka akan jadi lain, ada masalah kulit dan jadi gatal-gatal... ramai kawan yang suruh pergi buat pemeriksaan.

"Sekarang Alhamdulilah semua kembali seperti biasa... tapi saya masih lagi dalam keadaan fobia dan setiap hari dengarkan ayat suci al-Quran dalam rumah. Sepatutnya bila zaman sudah moden ini perkara sihir seperti ini hilang tetapi sebaliknya makin banyak pula, jadi perkara ini membuatkan saya trauma dan takut.

"Saya amat berhati-hati sampai tahap bila nak makan, bila ziarah ke rumah kawan pun jadi takut juga," itulah kata pelawak Ieda Moin yang meluahkan rasa syukur apabila dia dan keluarga kini sudah pulih daripada gangguan sihir.

Kata Ieda, kesan daripada gangguan itu mengakibatkan kulit mukanya gatal-gatal dan hubungan suami isteri menjadi dingin. Meskipun isu ini sudah lama berlaku, Ieda berkata dia memilih untuk lebih berhati-hati kerana bimbang peristiwa hitam itu berulang kembali.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::